«Барча режаларимиз ўзгариб кетди». Вадим Абрамов миллий жамоанинг бекор қилинган ўйинлари ҳақида – КУН УЗ\nГлавная / Жаҳон / «Барча режаларимиз ўзгариб кетди». Вадим Абрамов миллий жамоанинг бекор қилинган ўйинлари ҳақида\n«Барча режаларимиз ўзгариб кетди». Вадим Абрамов миллий жамоанинг бекор қилинган ўйинлари ҳақида\nanvarj63 2 weeks ago\tЖаҳон Comments Off on «Барча режаларимиз ўзгариб кетди». Вадим Абрамов миллий жамоанинг бекор қилинган ўйинлари ҳақида 14 Показы\nБутун дунё бўйлаб тарқалаётган коронавирус хавфи сабабли ФИФА деярли барча расмий ўйинларни номаълум муддатга қолдиргач, кўп ўтмай Ўзбекистонда ҳам пандемиянинг илк ҳолати аниқланиб, барча футбол учрашувлари бекор қилинди.\nШу жумладан, Ўзбекистон миллий жамоасининг март ойида режалаштирилган ўқув-машғулот йиғини ва ўртоқлик ҳамда расмий учрашуви ҳам ўтказилмайдиган бўлди. Бундай жиддий ўзгаришлар миллий жамоамизнинг ЖЧ-2022 саралаш босқичи доирасидаги тайёргарлигига қай даража таъсир қилиши борасида Tribuna.uz мухбири Ўзбекистон миллий жамоаси бош мураббийи Вадим Абрамов билан суҳбатлашди.\n– «Коронафирус хафви туфайли март ойидаги муҳим тайёргарлик йиғинимиз ва ўртоқлик учрашувлари Ўзбекистон футбол ассоциацияси томонидан бекор қилинди. Барчамиз вазият қай даражада эканлигини тўғри тушуниб турибмиз», – дея гап бошлади Вадим Карленович.\n«Миллий жамоамизга боғлиқ барча режаларимиз ўзгариб кетди. Жаҳондаги вазиятни кўриб, эшитиб турибсиз. Бундай пайтда одамларнинг соғлиғи футболдан муҳимроқ бўлиши шарт. Шу боис ФИФА деярли барча расмий ўйинларни бекор қилди. Биз ҳам олдиндан белгиланган барча режаларимиз қолдирдик. Ўзбекистон миллий жамоасининг ҳам Арманистон ва Тожикистон билан ўйинлари бекор қилинди. Улар билан ўйинни Тошкентда ўтказиб, ҳозирлик кўрмоқчи эдик. Клублар барча футболчиларга уйига жавоб бериб юборган. Бундай пайтда кимлар миллий жамоадан чақирув олганлигини айтиш ҳам мантиқсизлик бўлади.\nҲозирги ҳолатда ҳеч қандай янгилик қила олмаймиз – бутун дунё сингари ўйинлар ва машғулотларни қолдириб турамиз. ФИФА ва ҳукуматимиз томонидан рухсат этилгач, кейин ўртоқлик ўйинлари ва расмий баҳсларга тайёргарлик кўришни бошлаймиз.\nФИФА миллий жамоаларнинг март ойидаги барча расмий ўйинларни июль ойига кўчиришни тавсия қилмоқда. Умид қиламизки, тез орада коронавирус бўйича дунёдаги вазият барқарорлашади ва барча оммавий тадбирлар, футболга рухсат берилса режаларимиз шу аснода тузилади» – дейди Вадим Абрамов Tribuna.uz мухбири билан суҳбатда.\nМаълумот учун, Ўзбекистон миллий жамоаси 26 март куни Арманистон билан ўртоқлик учрашуви, 31 март куни эса ЖЧ-2022 саралаши доирасида сафарда Яманга қарши майдонга тушиши лозим эди. Аммо расмий ўйин бекор қилингач, Тожикистон билан ўртоқлик учрашуви борасида келишилган. Охир-оқибат ушбу баҳс ҳам ўтказилмайдиган бўлди.\nПред. Ўзбекистоннинг 177 нафар фуқароси Мисрдан олиб чиқилди\nСледующая Ўзбекистоннинг Шанхайдаги бош консулхонасида Тезкор жавоб қайтариш штаби ташкил этилди\nРоссияни тарк этмаслик учун 7 сабаб – Россиядаги ўзбeкистонликларга мурожаат\nКореядан қайтган фуқаро Самарқандда карантиндан қочди. У Деновда қамоққа олинди\nСамарқанд вилояти юқумли касалликлар шифохонасига 16 март куни 14 кунлик карантинга жойлаштирилган фуқаро А.А. 20 …\nОнам жойларингиз жаннатда бўлсин\nОнасини бериб қўйганлар шеъри


Архивы БОШЛИҚ - tafsilar.info\n14 Iyul 13:45 by Редакция\nҚашқадарё вилоятида болалар боғчаси мудирига нисбатан 81 миллион сўм маблағни ўзлаштириш фактлари бўйича жиноий иш қўзғатилди. Қайд этилишича, бу унинг ишчиларининг маоши бўлган. 2020 йилда Ковид-19 пандемияси авж олган пайтда Қарши туманидаги 20-сонли мактабгача таълим ташкилоти раҳбари ўз ишчиларига болалар боғчалари ёпилган давр учун давлат иш ҳақини тўлай олмаслигини айтди. Шу билан бирга, у маблағ\n14 Iyul 13:15 by Редакция\nАФҒОНИСТОНБОШЛИҚВАЗИРПОКИСТОНТАШҚИ ИШЛАР ВАЗИРЛИГИУЧРАШУВҲИНДИСТОН\n01 Iyun 17:47 by Редакция\nЎзбекистон Президентининг матбуот котиби Марказий Осиё давлатлари раҳбарларининг Учинчи маслаҳат учрашуви шахсан ўтказилишини маълум қилди. Шерзод Асадов қуйидагиларни айтди: “Биз ушбу учрашувнинг шахсан ўтиши учун иш олиб бормоқдамиз. Онлайн формат кўриб чиқилмаяпти”, — деди Асадов Тошкентдаги брифингда. У имзолаш учун «жуда кенг ва мустаҳкам» ҳужжатлар тўплами шакллантирилаётганини таъкидлаб, пандемия шароитлари бугун навбатдаги саммитнинг ўтказилиш жойи\nБОШЛИҚкундузги форматМАМЛАКАТЛАРМАРКАЗИЙ ОСИЁ\nСурхондарё: ИИБ бошлиғининг собиқ ўринбосари ўзини осди\n06 May 11:48 by Редакция\nСухондарёдаги Ички ишлар бошқармаси бошлиғининг собиқ ўринбосари шу йилнинг 3 май куни ўзини осган. Экспертизанинг дастлабки хулосасига кўра танада ҳеч қандай шикастланиш топилмади, фақат юқори нафас йулларининг сиқилиши натижасида ҳосил бўлган жароҳатлар бундан мустасно. 2021 йил январ ойида пенсия ҳужжатлари асосида у лавозимидан озод қилинди. Ҳодиса юзасидан вилоят прокуратураси изоҳ берди. Хабар берганимиздек, шу йилнинг\nШавкат Мирзиёев хорижлик маслаҳатчилар билан учрашув ўтказди\n24 Mart 11:06 by Редакция\nМамлакат Президенти Ўзбекистондаги хорижий маслаҳатчилар билан учрашди. Бу ҳақда ҳукумат матбуот хизмати хабар берди. 23 март куни Ўзбекистон Республикаси Президенти Шавкат Мирзиёев халқаро консултантлар гуруҳи — Алфред Гузенбауер, Александр Квасневский ва Стефан Фулени қабул қилди. Шуни таъкидлаш керакки, турли йилларда юқори давлат лавозимларида ишлаган, бугунги кунда Европа расмийлари, ишбилармонлари ва жамоат доиралари орасида катта халқаро


Синглим Бутунжаҳон соғлиқни сақлаш ташкилоти йўналиши бўйича халқаро миссиядаги ишини тугаллаяпти, декабрда Словениядан қайтиши керак. Ҳамкасблари унинг юбилейига сентябрда ошхона комбайни совға қилишган. Бироқ синглим Интернетда уни Ўзбекистонга олиб киролмаслиги тўғрисида ўқиб қолибди. Сизнинг газетангизда эса аслида хусусий шахс учун олиб кириш мумкинлигини ўқиган эдим. Газетангиз тахламини варақлаб чиқдим, бироқ электр асбоблар бўйича ахборотни топа олмадим. Бундай вазиятда қандай иш тутиш кераклиги ҳақида тушунтириш берсангиз. Ҳар ҳолда синглим учун у Африка, Грузия, Марказий Осиёда бирга ишлаган дўстларидан эсдалик совға бўлса.\nМЧЖ бош бухгалтерининг ўринбосари.\n– Сиз янглишмагансиз, бу хил техникани олиб кириш мумкин. Бунинг устига, агар ошхона комбайнининг қиймати 1 000 АҚШ долларидан ошмаса, бож тўламай олиб кирилади. Ўзбекистон Республикаси ҳудудига жисмоний шахслар томонидан товарларни божсиз олиб кириш нормалари1 билан белгиланган ушбу лимит ўз эҳтиёжлари учун товарларни чегарадош бўлмаган давлатлар ҳудудидан кузатиб бориладиган багажда олиб келадиган жисмоний шахсларга татбиқ этилади.\nБунда товарларнинг мақсадини божхоначилар, хусусан, Ўзбекистон Республикасининг божхона чегараси орқали жисмоний шахслар томонидан олиб ўтиладиган товарларнинг мақсадини аниқлаш тартиби тўғрисида низомга2 мувофиқ уларнинг хусусияти ва миқдоридан келиб чиқиб белгилайдилар. Сиз битта комбайн олиб кирилишини кўрсатганингиз боис божхона хизмати ходимларида унинг мақсади хусусида шубҳа юзага келмаса керак.\nБироқ божхонанинг мансабдор шахсларида мазкур техниканинг қиймати хусусида саволлар туғилиши мумкин. Шу сабабли синглингизнинг қўлида товар чеки ёки муайян товар учун аниқ сумма тўланганлигини тасдиқлайдиган бошқа ҳужжат бўлгани маъқул. Ўзбекистон Республикаси ҳудудига олиб келинадиган товарларнинг божхона қийматини белгилаш бўйича йўриқномага3 мувофиқ нархи 1 000 АҚШ долларига тенг ёки ундан кам бўлган товарларнинг қиймати ҳисобварақ-фактуралар, инвойслар ва товарларнинг божхона қийматини аниқ белгилашга имкон берадиган бошқа ҳужжатлардан фойдаланиб белгиланади.\nОшхона комбайнидан ташқари, синглингиз бошқа совғаларни ҳам олиб келса керак. Товарларни бож тўламасдан олиб кириш нормалари ошиб кетган тақдирда унинг 1 000 АҚШ долларидан ошадиган суммадан қонун ҳужжатлари билан белгиланган божхона тўловларини тўлашига тўғри келади.\n2ДБҚ, МВ ва ДСҚнинг АВ томонидан 4.06.2002 йилдаги 1147-сон билан рўйхатдан ўтказилган қарори билан тасдиқланган.


АНДИЖОНДА «МИЛЛИЙ РАҚС ИЖРОЧИЛИГИ» РЕСПУБЛИКА КЎРИК-ТАНЛОВИНИНГ ВИЛОЯТ БОСҚИЧИ ЎТКАЗИЛДИ - AUZ.UZ\nАНДИЖОНДА «МИЛЛИЙ РАҚС ИЖРОЧИЛИГИ» РЕСПУБЛИКА КЎРИК-ТАНЛОВИНИНГ ВИЛОЯТ БОСҚИЧИ ЎТКАЗИЛДИ\nВилоят қўғирчоқ театрида Мукаррама Турғунбоева номидаги “Миллий рақс ижрочилиги” Республика кўрик-танловининг вилоят босқичи ўтказилди.\nУнда шаҳар ва туманлардан 16 нафар ёш, яккахон рақс ижрочилари ўз дастурларини намойиш этдилар.\nТанловда республика ишчи гуруҳи аъзолари, Ўзбекистонда хизмат кўрсатган артист Наргиза Алимова ҳамда устоз санъаткор, балетмейстер Нурхон Зулуновалар қатнашдилар. Иштирокчилар М.Турғунбоева томонидан саҳналаштирилган асар ва ихтиёрий рақс ижро этдилар. Ҳакамлар ҳайъати қатнашчилар репертуарларининг бадиий қиймати, ижро маҳорати ва артистизм, ижро услуби ва йўлининг мутаносиблиги, саҳна либоси, маданияти ва декоратив-амалий ижод асарларидаги бадиий савиясига қараб баҳоладилар.\nУнга кўра, Нуржаҳон Ҳайдарова биринчи, Сарвиноз Орипова иккинчи, Ойдин Ўткирбекова учинчи ўринларни эгалладилар. Биринчи ҳамда иккинчи ўрин соҳибалари танловнинг республика босқичида иштирок этиш ҳуқуқини қўлга киритдилар.\nТанловда фаол қатнашган иштирокчиларга Андижон вилояти Маданият бошқармаси томонидан диплом ва фахрий ёрлиқлар топширилди.\nВилоят Маданият бошқармаси матбуот хизмати.


“Биз ҳалок бўлганлар учун жавобгармиз”. Ўзбекистонда ЙТҲ қурбонлари хотирасига ҳурмат бажо келтирилди » Sangzor.uz - Жиззах янгиликлар портали\nSangzor.uz - биз сизга яқинмиз! » Ҳаёт тарзи » “Биз ҳалок бўлганлар учун жавобгармиз”. Ўзбекистонда ЙТҲ қурбонлари хотирасига ҳурмат бажо келтирилди\n“Биз ҳалок бўлганлар учун жавобгармиз”. Ўзбекистонда ЙТҲ қурбонлари хотирасига ҳурмат бажо келтирилди\nҲаёт тарзи / Авто / Ўзбекистон\nНоябр ойининг учинчи якшанбаси Бутунжаҳон йўл-транспорт ҳодисалари қурбонларини хотирлаш куни сифатида нишонланади. 19-ноябр куни Тошкентда ушбу санага бағишланган ва йўл ҳаракати хавфсизлигига оид муаммоларни бартараф этиш масалаларига қаратилган давра суҳбати бўлиб ўтди. Тадбир давомида Ўзбекистонда биринчи бор ЙТҲ қурбонлари хотирасига ҳурмат бажо келтирилган, деб хабар беради “Газета.уз”.\nЙўл ҳаракати хавфсизлиги масалаларини муҳокама қилиш ташаббусини “Ўзбекистон миллий автомобил клуби” автомобил спорт жамоатчилик ташкилоти (НАCУ) Хавфсиз ва барқарор транспорт учун Шарқий алянси (ЭАССТ) ҳамда “Ватанпарвар” ташкилоти билан биргаликда илгари сурган.\n2021-йилнинг дастлабки 10 ойида Ўзбекистонда ЙТҲлар оқибатида 1964 киши ҳалок бўлган, 6800 дан ортиқ одам жароҳат олган. Дунё миқёсида ҳар йили йўлларда 1,3 миллион одам ҳалок бўлади ва 50 миллион киши жароҳатланади.\n“Биз нафақат ўз ҳаётимиз, балки ҳалок бўлганлар учун ҳам жавобгармиз”, — дейди НАCУ вакили Анвар Маткаримов.\nЭАСТТ директорининг дастурлар ва барқарорлик бўйича ёрдамчиси Эмили Каррнинг сўзларига кўра, йўл ҳаракатининг энг заиф фойдаланувчилари болалар, велосипедчилар ва мототциклчилар ҳисобланади. Унинг таъкидлашича, алянс 14 ёшгача бўлган болалар учун йўл хавфсизлиги бўйича таълим пакетини тайёрлаган бўлиб, уни миллий мактаб дастурига жорий этиш таклиф этилади.\n“Биз ўқитувчилар болаларга ёшлигиданоқ йўл ҳаракати қоидалари ва йўлларда ўзини тутиш асосларини ўргатишга жуда қизиқишини аниқладик. Материаллар орасида ота-оналар учун хатлар, ўқитувчилар учун ўқув қўлланмалари, пакетлардан тўғри фойдаланиш бўйича онлайн гид ва уларнинг хоҳишларига қараб болалар учун интерфаол дастур мавжуд”, — дейди Эмили Карр.\nТаълим пакети ўзбек ва рус тилига таржима қилинган. Уни ЭАССТ сайти орқали бепул юклаб олиш мумкин (ҳавола).\nНАCУ аъзоси Марат Ҳайдаровнинг таъкидлашича, Ўзбекистондаги бир қанча мактабларда велоспортни оммалаштиришга қаратилган болалар учун машғулотлар аллақачон ўтказилган.\nДастурда йўл ҳаракати қоидаларини велосипедга эътибор қаратган ҳолда ўрганиш ва ушбу транспортни бошқариш бўйича амалий машғулотлар ўрин олган. Бундан ташқари, болалар велосипед конструкциясини ўрганган.\n“Болалар шу усулда ўргатилса, улар бизнинг мураккаб муҳитимиздаги йўлларда мустақил ҳаракатлана олади”, — дейди Марат Ҳайдаров.\nТадбир давомида, шунингдек, кўплаб ерусти пиёдалар ўтиш йўллари стандартларга жавоб бермаслиги қайд этилган. Қишлоқ жойларда тез-тез ажратувчи панжарадаги тор ўтиш жойига таянган, эни 4 метрга тенг “зебралар” мавжуд.\nИИВ ЙҲХББ Ташкилий бўлими бошлиғи Фазлиддин Тошкенбоевнинг таъкидлашича, Ўзбекистонда январ—октябрь ойларида велосипедчилар иштирокида 867 та ЙТҲ рўйхатга олинган (жами ЙТҲларнинг 10 фоиздан ортиғи) бўлиб, уларнинг аксарияти вилоятлар ҳисобига тўғри келади. У ушбу рақамларни “кечириб бўлмас” деб атаган ва ички ишлар вазири Пўлат Бобожоновнинг кўрсатмасига биноан вилоятларда велоинфратузилманинг ривожланишини ўрганиш бўйича ишчи гуруҳлар тузилганини маълум қилган.\n“Ўзбекистон велоҳамжамияти” вакили Бобур Сирожевнинг сўзларига кўра, Тошкентдаги велоинфратузилма бошидан хавфсиз бўлмаган муҳит асосида нотўғри яратилмоқда. Ҳар куни 3 минг одам иш юзасидан велосипедда ҳаракатланаётган Навоийда у яратилмаяпти.\nУнинг таъкидлашича, Тошкент шаҳрида велосипед йўлакларининг ҳар бир километрига катта йўлдан даҳалар ичига кириб кетадиган ўртача 5—7 дона йўлак бор, бу ерда автомобиллар пиёдалар йўлагидан ўтиб кетишига қарамай, пиёдалардан устуворлик тортиб олинади.\nУ Ўзбекистонда автомобил ва велосипед йўлларини қуриш бўйича аниқ стандарт йўқлигини қўшимча қилиб, барча йўл ҳаракати қатнашчиларини жалб қилган ҳолда стандартларни ишлаб чиқишга чақирган.\nБобур Сирожев стандартлар йўқлигидан ташқари, Тошкентда велосипед инфразутилмаси муммолари орасида қурилиш нормалари назорат қилинмаслиги ва лойиҳаловчилар учун медотик қўлланма йўқлигини санаб ўтган. Натижада лойиҳаловчилар мавжуд нормативларга ўз хоҳишига қараб риоя қилади.\n“Стандартлаштириш жуда муҳим, чунки шаҳар муҳити одамларнинг йўллардаги хатти-ҳаракатларини шакллантиради. Таълим ва маданиятга қанча куч сарфламайлик, инфратузилмани ўзгартирмасак, ушбу ҳаракатлар самарасизлигича қолади, одамлар атроф-муҳитга мослашади”, — дейди Сирожев.\nТурин политехника университети лицейининг директори Жамшид Содиқов ЙТҲларнинг 57 фоизи ҳайдовчининг айби билан, 27 фоизи эса йўл шароити ва ҳайдовчилар сабаб юзага келади деб ҳисоблаш қабул қилинганини қўшимча қилган. Аммо Ўзбекистондаги йўллар лойиҳаланадиган норматив ҳужжатлар соатига 100 километр тезликда ҳаракатланиш учун мўлжалланган, бу эса шаҳар шароитига мос келмайди.\nБундан ташқари, норматив-ҳуқуқий ҳужжатлар базасида артериал, масалан, пиёдалар ўтиш жойи бўлган йўлларга бўлинувчи шаҳар кўчаларида таснифи йўқ. Жамшид Содиқовнинг қўшимча қилишича, Тошкент давлат транспорт университети ҳайдовчиларнинг хатти-ҳаракатини таҳлил қилиш мақсадида илмий тадқиқот ўтказмоқда. Шу муносабат билан ҳайдовчилардан аноним сўровда иштирок этиш сўралган.\nВеложамият вакили Сабина Бакаеванинг таъкидлашича, бугунги кунда йўллар барча учун қулай эмас: пиёдалар, велосипедчилар, жамоат транспорти ва шахсий автотранспорт, тирбнадликларда турувчилар учун ҳам.\n“Биз нафақат велоинфратузилмасини яратишимиз, балки баъзи йўл ҳаракати қатнашчилари бошқаларни камситмайдиган тўғри йўналишда ривожланувчи жамиятни яратишимз ҳам муҳим”, — дейди велоҳамжамият асосчиси Искандар Аҳмедов.\nБМТ ЖССТ билан биргаликда #Love30 кампаниясини ўтказмоқда


Икки боксчимиз лейтенант унвони билан тақдирланди / Olamsport.com\n29 дек 18:14\nБокс/ММА, Таэквондо, Тадбирлар\nИкки боксчимиз лейтенант унвони билан тақдирланди\nТантанада Мудофаа вазирлиги, Жисмоний тарбия ва спорт вазирлиги, Миллий Олимпия қўмитаси раҳбарияти иштирок этди.\nТаъкидлаш керакки, жорий йилда Мудофаа вазирлиги спорт клуби фаоллари эришган ютуқлар ҳар қанча эътирофга арзигулик, дейилади хабарда.\nЖумладан, навбатдаги «лейтенант» ҳарбий унвони топширилган контракт бўйича ҳарбий хизматчи, оддий аскар Бектемир Мелиқўзиев жорий йилда АҚШда профессионаллар ўртасида ташкил қилинган учта жанг ғолиби бўлди. Худди шундай навбатдаги «лейтенант» ҳарбий унвони топширилган контракт бўйича ҳарбий хизматчи, оддий аскар Миразизбек Мирзахалилов бир қатор халқаро нуфузли чемпионатларда ғолибликка эришди.\nҚуролли Кучлар хизматчилари Никита Рафалович ва Адҳамжон Эргашев бир неча халқаро турнирлар ғолиби, Жаҳон чемпионати совриндори бўлиш баробарида 2020 йили Японияда ўтказиладиган Олимпия ўйинларида иштирок этиш учун лицензияни қўлга киритган.\nМудофаа вазирлиги спорт клуби фаоли Нигора Турсунқулова эса жорий йилнинг ўзида «Катта дубулға» таснифидаги халқаро турнирнинг бронза медали совриндори, «Turkish Open» ҳамда «Rossiya Open» халқаро турнирларининг ғолиблигига сазовор бўлган.\nМайор Анвар Муқимов эса жиу-житсу спорт тури бўйича Жаҳон чемпионатида олтин медални қўлга киритиб, Ўзбекистон тарихида илк жаҳон чемпиони бўлди. Шунингдек, ҳарбий спортчиларнинг кўпчилиги Ухан шаҳрида бўлиб ўтган VII умумжаҳон ҳарбий ўйинлари ғолиблари сафидан ўрин олган.\nМудофаа вазирлиги спорт клуби аъзолари 2019 йил давомида республика ва халқаро миқёсдаги чемпионат ҳамда мусобақаларда, жами 800 та медални қўлга киритган, шундан 265 таси халқаро турнирларда эришган ғалабалари натижасидир.\nНафақат Ўзбекистонда, балки халқаро майдонда ҳам тан олинган спортчилар бир дастурхон атрофида юқоридаги воқеаларнинг гувоҳи бўлиб ўтирган пойтахтдаги 102-махсус мактаб интернат ўқувчиларига ўзларининг совғаларини топширди.\n«Янги йил арафасида берилган совғалар болажонларнинг кўнглини хушнуд қилди. Айниқса, ўзбек ва жаҳон адабиёти дурдоналаридан иборат китоблар жамланмаси уларни шод қилди. Тантаналардан сўнг ўқувчилар учун Мудофаа вазирлиги спорт клубида байрам тадбири ташкил қилинди», — дейилади хабарда.


Абсурд театрининг келажаги борми? – МУНОСАБАТ\n1950 йиллар бошида Парижда яратилган ва саҳналаштирилган асарларга “Абсурд театри” номи берилди. Англиялик машҳур театр арбоби Мартин Эсслин шу атамани театршуносликка олиб кирди. Уни нега абсурд театри деб номлади? 1945 йилдан 1950 йилгача Жан Пол Сартр, Албер Камю, Жорж Батай сингари қаламкашлар абсурд ғояси ҳақида тортишув, мунозара бошлайдилар, асар ёзадилар. Урушдан кейин жамият онгидаги кескин ўзгаришлар тўлқини таъсирида абсурд ғояси театр ҳаётига ҳам кириб боради.\nМ. Эсслин “абсурд театри” атамасини кенг қўллайди. У номни тўғри топган эди. Мен бу атамани ҳеч тушунмайман. Тўғри, театр асарлари, постановкалари ўша ном билан отланди. Театр санъати тарихида “абсурд театри” деган оқим пайдо бўлди, тан олиш керак. Шундай экан, абсурд театрини абсурддан бошқа нарса эмас демоққа, менда асос йўқ. Эммануэл Жакар каби мен ҳам бу театрни “қўрчоқтеатр” деб атаган бўлардим. Ҳақиқатан, бу театрда, шунингдек, менинг театримдаги персонажлар ҳам комик ёки трагик эмас, аксинча, масхарабозларга ўхшайди. Уларда соҳир дунё билан туташган илдиз йўқ, ўзаро боғлиқлик йўқ. Улар ҳозиргача англаб етган даражамиздаги психологиядан қутулган-у, аммо қўғирчоққа, қизиқчига ўхшайди. Лекин улар даврни, замонни ифодалаяпти. Улар даврнинг персонаж- тимсоллари.\nБизгача яратилган театр асарларининг ярми абсурд ғоясидан тўйинган кўринади. Чунки комик асарлар бемаъни. Бу театрнинг йўлбошчиси Шекспир бўлса керак.\nМана, унинг қаҳрамони нима дейди:\n“Дунё тентак томонидан тўқилган афсона. Бемаъни ва кераксиз, шовқинга тўлиқ ва қутурган.”\nБалки абсурд театри ундан ҳам узоқ даврларга бориб тақалар; Эдип воқеаси бемаъниликнинг ўзгинаси, аммо бир нарсани назардан қочирмайлик, Эдип қонунларни онгсиз равишда бузгани учун жазоланади. Қонун ва меъёрлар бузилса ҳам, у даврда мавжуд эди-ку. Бизнинг театрда-чи? Ўзимнинг “Стуллар” пьесамдаги қариялар қонун ва меъёрларга амал қилишмаганидан, улар қоронғи дунёларида адашиб қолишган, соҳир дунё ҳақида тушунчалари йўқ. Шунингдек, “Кал қўшиқчи” пьесамда ҳам ўйноқи оҳанг бериб, шу мазмунни кўрсатишга ҳаракат қилганман.\nПерсонажлар шууридан узилиб қолган ва таянч нуқтасини қидираётганларга ўхшашади. Беккет айнан шу муаммони тиниқ шаклда, эҳтироссиз ифода қилган эди.\nАбсурд театри юзага келди. Совуқ, на комик, на жиддий. Бошқа, умуман тушунарсиз услуб. Мен аниқ хулосага келдим: “Кал қўшиқчи”, “Дарс”, “Стуллар”, “Бурч қурбонлари” пъесалари оқибатида абсурднинг бемаъни “янги услуби” пайдо бўлди.\nМенинг илк пьесаларим инглизларга ҳам, франсузларга ҳам, немисларга ҳам, америкаликларга ҳам мақбул бўлди. Шунингдек, бу театр услуби орқасидан эргашган театршунослар пьесалардаги мазмунни қўллаб- қувватлашди. Шундай экан, мен қўрқмасдан айтишим мумкин, янги абсурд театри 1950 йиллардан бошланди. Аниқроғи, “Стуллар” (1952) ва “Бурч қурбонлари” (1953) пьесалари янги театр юзага чиқиши учун туртки бўлди. Беккет 1953 йили машҳур “Годони кутиш” пъесаси билан абсурд театрига кириб келди. Мен кейин ёзган пьесаларимни айнан шу театр услубига мос келади деб айтолмайман. “Қирол ўлмоқда” пьесаси, масалан, адабий рангларга жудаям бўялган, фақат сўнгги саҳнаси бундан мустасно, сабаби – «Ўликлар китоби»дан руҳлангандим.\nНазаримда, “Абсурд” муболағасини замон ҳазм қилиши қийин, у даражамиздан баландда. Бу сўзни ўринсиз қўллаб бўлмайди, агар масала ҳақида аниқ тасаввурга эга бўлмай ва маъно топмай, буни абсурд деб қўя қолсак, бемаъниликнинг ўзгинаси. Қайта айтаман, “Стуллар” пьесаси персонажлари ҳаётдан маъно излагандилар, тополмадилар. Коинотдан тартиб излагандилар, тополмадилар. Яшашнинг олий шаклини излагандилар, тополмадилар.\nШунга қарамасдан, абсурд театри – кураш театри ҳам. У реализм театрини кулги остига олди. Реализм театри ҳаққоният театри эмас, буни таъкидлаганман, қайта таъкидлаб айтаман. Мен соцреализм, реализм ва брехт театрларига қарши доим курашиб келганман. Романтизм ёки сюрреализм каби реализм ҳам реаллик эмас, у театрдаги бор-йўғи гўёки реализмни ифодалайдиган намуна мактаби. Буржуй театри доим ҳавойи нарсалар билан бошни оғритиб келган: иқтисод, мафкура, сиёсат, Паскал назарда тутган ўйинқароқлик ва ҳоказо. Ишқий муносабатлар театри 19 аср ва 20 аср бошида жонли эди, Расин театри саҳнасида эса адюлътерликдан жон беришарди, Расин жонини оларди. Реализм театрининг яна бир камчилиги у ақл ўргатади, ёлғон тўқийди, алдаб қўяди. Реализм театри муаллифлари ҳаққониятни билмасдан туриб ўзларининг тушунчаларини ўқувчига, томошабинга сингдирмоқчи бўлишади. Ўзи ҳали фан одамлари борлиқ ҳақида ҳаққоний тасаввурга ҳам эга эмаслар-у реализм театри эса дунё ҳақидаги тор тушунчаси билан томошабинни ўрамоқчи бўлади. Айниқса, муаллиф муаммоларни ўзида ечмай туриб худбинларча изоҳлаган гўёки фикрини реализм театрига тиқиштиради. Саҳнада лўттибозлик унсурлари яққол намоён бўлади. Муаллиф самимияти ёки виждони тушунтириб бўлмайдиган тиниқ онг оқими билан бирлашиб ҳаққоний фикр, маъно туғдириши керак деб ўйлайман. Одамнинг ўзи ҳақидаги ифодаси кўпроқ ишонарли. Жамиятдаги муносабатларга тартиб бериш, маъно бериш мушкил. Мен ўзимни тасвирлаганимда, демак ҳаммани тасвирлаган чиқаман. Ҳақиқий ижодкор ҳеч қачон алдамайди, ҳеч қачон мухлисини ўраб олишни ният қилмайди. Балки яратади, фикр туғдиради. Тасаввурнинг чегарасини кенгайтиради.\nЮқорида айтганимдек, хаёллар образу тимсоллар билан жуда олисдан, онгнинг тасаввур ҳам етмаган қатламидан келади. Ўша учун ҳам уларда маъно бўлади. Аҳамиятга эга. Пиранделлода ҳам мафкура ва психологик назариялар бор эди, аммо чуқур назар билан уларни таҳлил этганда ҳеч қандай қийматга эга эмаслиги билиниб қолади. Лекин унинг персонажларини бугун ҳам саҳнада кўриш мумкин, улар ўлмаган, тирик. Сабаби бу персонажлар ҳаётга чуқур эҳтирос билан ёндошади, эҳтиросларига драматик тус беришади.\nЭнди ўзимдан ва яна менга ўхшаганлардан айтсам; мени кечиринг, биз бор- йўғи ишқий муносабатлар, хиёнат ҳақидаги ва ижтимоий кундалик икир-чикирларни тасвирлашдан қочдик. Биз одамнинг руҳий ҳолатини: ҳаётидаги орзу-ҳавас, мақсад ва бунинг натижаси абсурд эканини саҳнага олиб чиқтик. “Тентак томонидан тўқилган афсона”ни саҳнада намойиш қилдик. Ва шундай ифода орқали одамзотга хизмат қилмоқчи бўлдик. Хусусан, ибодат қилмасдан, фикрламасдан ҳаётда яшаб бўлмаганидек. Театр фойдасиз бир машғулот деб ўйловдим, лекин яшашга ёрдам беради. Футбол, теннис ва бошқа спорт ўйинлари томошаси каби фойдасиз-у, аммо четлаб ўтиш, ён бериш мумкин эмас. Худди шундай, санъат бефойда, аммо унинг бефойдалиги зарурият. Ҳаётда яшаётганлигига ҳайрон бўлмай, фикрламай қўйган одамларни маънан мажруҳ деб ҳисоблайман. Ҳозирги дунёда санъат диннинг ўрнини тўлдирадими? Санъатнинг кераклиги ҳақида гап сўқаётгандик, хўш, қадимги обидаларнинг фойдаси борми? Уларда бир вақтлар ибодат қилинарди, энди эса фақат сайёҳларнинг севимли жойига айланган. У динлар ҳозир ўлик ҳисобланади, унутилган. Сезгир сайёҳлар обидаларнинг тузилишига ҳайратда боқишади. Ўша пайтдаги маънавий ғояларнинг конструксияси обидалар конструксиясида аксини топган.\nСўзим сўнггида, яна таъкидлайман, мен “абсурд” сўзи ҳақиқатини ҳали англаб етганимча йўқ. Унинг ҳақиқатига етсамгина у ўзини фош қилади ва бу сўз шунда ўз кучини йўқотади. Кимда-ким дунё ҳақида ва ҳаётидаги абсурд ҳақида ўйламас экан, у маънавий ўликдир. Улар учун куйиниш керакми, ачиниш керакми ёки аксинча, эътибор бермаслик керакми, бу менга қоронғи. Лекин дунёдаги ҳаёт абсурдми деган савол ҳатто жавоби топилмаса ҳам барибир бир кунмас- бир кун кўпчиликни қийнай бошлайди. Албатта, китобларда ёзилган тайёр жавобларга қониқиш ҳосил қилганлар бу тоифага кирмайди. Ўткинчи нарсаларга вақтини кетказиб яшаётганларга ачинаман. Лекин англаб бўлмас, чегарасига етиб бўлмайдиган коинот муаммоси ҳақида ўйлагандан кўра, экологлар бонг уриб ўртага ташлаётган муаммоларни бел боғлаб ечсак, яхшимасми. Балки яқинда озон қатлами бутунлай илма-тешик бўп кетар, тавба қилдим. Бунга қирғин қуролларини яратаётган инженеру химигу сиёсатчилар айбдор эмасми?! Яхшиси, коинотдаги ўрнимиз ҳақида бош қотиришса савоб бўлмасмиди? Коинот муаммоси биргина санъатнинг муаммоси эмас, кундалик ҳаётда шу нарса ҳақида ўйласак бўлмайдими? Тасаввур қиляпсизми?\nАбсурд театрининг келажаги борми? Реалистик театрларники-чи? Мен бу саволга жавоб тополмайман. Агар шахсий фолбиним бўлгандами, балки у бу саволга жавоб топган бўларди. Кимки абсурд театрининг заволи ҳақида ўйлаётган бўлса, у театрнинг душмани, аллақандай сиёсий реализм театрининг тарафдори. Лекин абсурд театри ҳамма вақт кучга эга бўлади. Абсурднинг бошқа шакллари дунёга келади. Улар жуда кўп. Эрта ёки индин ҳаётнинг сирини англаб етишмаса керак, харҳолда.\nЭҳтимол, фикрларимни озгина кўпиртириб юборгандирман. Театршунос Кеннет Тайнен билан ўртамизда кечган мунозараларни эслатиб ўтмоқчийдим. Ўша мунозаралар тарихга айланди, хабарингиз бор. Энди театр қандай бўлиши керак деган гаплар эскирди, биласиз. Соф спектакл, режиссёрлик саҳнага чиқти. Бошқа тарафдан абсурд театри воқеаликка айланиб, ҳақиқат бўлиб кўрина бошлади. Реал ҳаёт ва реализм абсурдга ўхшаб қолди. Абсурд эса ҳақиқатга айланди, эътибор беринг.\nБуюк Беккет 1953 йили “Годони кутиш”и билан абсурд театрини жонлатган бўлса, ҳам ҳақиқий реалликни ойдинлаштирди. Абсурд аслида кундалик ҳаётимизда ўзининг драматизми, комизми билан ўралашиб юрганини билиб қолдик. Реализм чегарасидан чиқиб абсурдга қадам қўйдик, уни забт этдик.\n← Дўстимга мактуб\nСкептикликнинг аҳамияти ҳақида →


Молия вазирлиги Ўзбекистоннинг давлат қарзи ҳақида маълумот берди\nI чоракда давлат ташқи қарзи 0,5 млрд. АҚШ долларига ёки йил бошига нисбатан 2,9 фоизга ошди.\n2020 йил 1 апрель ҳолатига, Ўзбекистон Республикаси Ҳукумати номидан ва давлат кафолати остида жалб қилинган қарз қолдиғи дастлабки ҳисоб-китобларга кўра 18,2 млрд. АҚШ доллари эквивалентини ёки ялпи ички маҳсулотга (ЯИМ) нисбатан 31,3 фоизни ташкил этди.\nМолия вазирлиги хабарига кўра, I чоракда давлат ташқи қарзи 0,5 млрд. АҚШ долларига ёки йил бошига нисбатан 2,9 фоизга ошиб, жорий йилнинг 1 апрель ҳолатига 16,11 млрд. АҚШ долларига ёки ЯИМга нисбатан 27,7 фоизга етди.\nҲукумат номидан жалб қилинган ташқи қарз - 10,9 млрд. АҚШ доллари;\nҲукумат кафолатлаган ташқи қарз – 5,2 млрд. АҚШ доллари.\nДавлат ички қарзи 20,0 трлн. сўмни (2,1 млрд. АҚШ доллари) ёки ЯИМга нисбатан 3,6 фоизни ташкил этди.\nҲукумат номидан жалб қилинган ички қарз – 1,7 трлн. сўм (0,2 млрд. АҚШ доллари);\nҲукумат кафолатлаган ички қарз – 18,3 трлн. сўм (1,9 млрд. АҚШ доллари).\nБилдирилишича, давлат қарзининг сўнги йиллардаги ўсиши динамикасига қарамай, халқаро меъёрларга кўра Ўзбекистон Республикаси Давлат қарзи (ЯИМга нисбатан 31,3 фоиз), шу жумладан давлат ташқи қарзи (ЯИМга нисбатан 27,7 фоиз) мўътадил даражада сақланиб қолмоқда.\nЖаҳон банки ва Халқаро валюта жамғармасининг Қарз барқарорлиги таҳлилига кўра, ўзининг иқтисодий салоҳияти бўйича Ўзбекистон Республикасининг давлат қарзига хизмат кўрсатиш салоҳияти кучли ҳисобланади ва ушбу мамлакатларда давлат ташқи қарзи учун меъёр Ялпи ички маҳсулотнинг 50 фоизгача ташкил этиши мумкин.\nЎзбекистон Республикаси Ҳукумати номидан имзоланган ташқи қарз битимлари доирасида ўзлаштирилган маблағлар қолдиғи 200 млн. АҚШ долларига,\nДавлат кафолати остида имзоланган ташқи қарз битимлари доирасида ўзлаштирилган маблағлар қолдиғи 400 млн. АҚШ долларига;\n700 млрд. сўм миқдорида давлат қимматли қоғозлари чиқарилиши ҳамда 250 млрд. сўмгa тенг ички қарздорлик сўндирилиши натижасида давлат қимматли қоғозлари қолдиғи 450 млрд. сўмга ошди.


ЎзА - Ёш тадбиркор депутат кўмагида кредит олди\nЁш тадбиркор депутат кўмагида кредит олди\nТўрткўл тумани «Тўрткўл» маҳалла фуқаролар йиғини ҳудудида яшовчи Муниса Эгамбердиева Қорақалпоғистон Республикаси Жўқорғи Кенгесидаги OʼzLiDeP фракцияси аъзоси Жўрабек Бекчанов кўмагида имтиёзли кредит олишга муваффақ бўлди.\nМамлакатимизда сўнгги йилларда ёшларни ҳар томонлама қўллаб-қувватлаш, уларни соғлом ва баркамол қилиб тарбиялаш борасида кўплаб фармон ва қарорлар қабул қилиниб, уларга кенг имкониятлар яратилмоқда. Шунга қарамасдан 27 ёшли Муниса тадбиркорлик фаолиятини бошлашда маблағдан анча қийналди. Шу боис ушбу ҳудуддан сайланган Қорақалпоғистон Республикаси Жўқорғи Кенгеси депутати Жўрабек Бекчановга банкдан кредит олишда ёрдам сўраб мурожаат қилди.\nДепутат ёш тадбиркорнинг мақсади ва келгуси режалари билан яқиндан танишди. Халқ вакили мурожаат юзасидан акциядорлик тижорат «Агро банк»нинг туман филиалидан «Ҳар бир оила тадбиркор» Давлат дастури асосида 20 миллион сўм миқдорида имтиёзли кредит олишда амалий ёрдам кўрсатди.\n– Бу менга ҳақиқий байрам туҳфаси бўлди, – дейди Муниса Эгамбердиева. – Мурожаатим ижобий ҳал қилингани учун депутатга ўз миннатдорлигимни билдираман. Мақсадим туманда паррандачиликни ривожлантириб, ёшларнинг бандлигини таъминлаш. Тенгдошларимга маслаҳатим ҳозирги пандемия даврида уйда бўш ўтирмасдан ўзини-ўзи банд қилиб тадбиркорлик билан шуғуллансин.


Хуан Мендес: 'Қирғизистонда қийноқлар ва ноинсоний муносабатлар кенг тарқалган' - BBC News O'zbek\nБМТнинг қийноқлар бўйича махсус маърузачиси Хуан Мендес Қирғизистонга бир неча кунлик сафари ниҳоясида мамлакатда маҳбусларга нисбатан қийноқлар ва ноинсоний муносабатлар кенг тарқалган, дея хулоса қилган.\nЖаноб Мендесга кўра, расмийлар бу аҳволдан бохабарлар ва қайсидир маънода қарши курашга ҳам ҳаракат қиладилар, аммо бу каби амаллар ҳануз жазосиз қолмоқда.\nХуан Мендес қийноқлар қўлланишидан мақсад милиция ходимлари истаган айбловларга мажбуран иқрор қилдириш эканини айтган.\nМендес жаноблари Ўш шаҳридаги тергов қамоқхонасидаги маҳбуслар унинг сафаридан огоҳлантирилгани ҳамда уларга нималарни гапириш тўғрисида кўрсатма берилганини айтган.\nШу боис, маҳбуслар БМТ расмийсига у қадар жиддий бўлмаган келишмовчиликлар ҳақида гапиришган.\nЎзган шаҳрида эса, Мендес жаноблари маҳбуслар билан суҳюатлашаётганда идора ходими суҳбатни куч қўллаб тўхтатган. Худди шундай ҳолат Чуи вилоятининг Москва туманидаги ҳибсхонада ҳам кузатилган.\nБМТ мулозимининг билдиришича, Қирғизистонда қийноқлар жуда кенг тарқалган, лекин уларни йўқотиш учун ҳаракатлар оз.\nУ, шунингдек, маҳбусларни қийнаш ҳоллари аниқланиб, исботланганига қарамай, бу ишга қўл урган милиция ходимлари куни кеча Олий Маҳкама томонидан оқланганини танқид қилди.\n"Қирғизистонда бундай амалларни тўхтатишга ҳаракат қилинмоқда. Лекин, улар етарли эмас. Давлат қонунларида қийноқ қўллаш моддасига алоқадор айблов ҳукмлари йўқ. Бу борада жиноий ишлар қўзғатилмайди. 2011 йилда илк бор жиддий тергов ўтказилган. Лекин ички ишлар ходимларидан 5 нафари қийноқларда эмас, ўз лавозимларини суиистеъмол қилганликда айбланган. Уларнинг иши юзасидан маҳкама юмшоқ ёки шартли ҳукм чиқарган", деб айтган БМТ расмийси.\nУ бу ҳолатни "қайғули", дея таърифлаган.\nМендес жаноблари тиббий текширувлар қийноқлардан бир неча ҳафта ўтганидан сўнг ўтказилганини айтган.\nХуан Мендес Қирғизистон маҳкамаларининг қийноқларга нисбатан беэътиборлигини таъкидлайди. Жабрланганлар эса, бу ҳолларни ўзлари исботлашга мажбур бўлаётганини қабул қилиб бўлмас, дея таърифлаган.\nБМТнинг қийноқлар бўйича махсус маърузачиси 2010 йил июнида юз берган миллий низолардан сўнг, Қирғизистон жанубида қийноқлар қўлланганлигини ва адолатсиз ҳукмлар чиқарилганлигини айтди.\nШу билан бирга жаноб Мендес ҳукумат қийноқлар билан боғлиқ вазият ўзгартиришига умид қилишини билдирган.\n"Менимча, Қирғизистон шу масалани ҳал қила олади. Чунки, ҳуқуқ-тартибот ходимларининг ўзлари ҳам муаммодан хабардор. Ҳар ҳолда, менинг айтганларимни Қирғизистон ҳукуматига босим ўтказиш, дея қабул қилманг", деган БМТ расмийси.\nҚийноқларни қўллаш сабаблари сифатида Мендес жаноблари тегишли ходимларнинг жазога тортилмаслигида эканини айтган.\nХуан Мендеснинг таъкидлашича, қийноқларга масъул ходимлар камида ўз лавозимларидан четлатилиши лозим.\nБМТнинг қийноқлар бўйича махсус маърузачиси маҳбуслар, айниқса, ўтган йилги зўравонликлардан сўнг чидаб бўлмайдиган шарт-шароитларда сақланаётганлигини билдирди.\nМендес жанобларининг айтишича, Қирғизистондаги маҳбусларнинг сақлаш шароитлари энг қуйи талабларга мос келмайди.\nҲибсхоналардаги одамларга ҳатто кўрпа-ёстиқ ҳам берилмайди. Улар фақат совуқ сув билан таъминланади.\nАйни пайтда Хеан Мендес Қирғизистон расмийларига қатор тавсиялар ҳам берган. Мендес жаноблари, шунингдек, баъзи ҳибсхоналарни бутунлай ёпишга чақирган.\nЖаноб Мендес Қирғизистон Бош прократурасининг қийноқлар қарши саъй-ҳаракатлари мамлакатдаги ҳуқуқ-тартибот органларига намуна бўлиши кераклигини айтган.\nҚирғиз Бош прократураси қийноқлар қўллашни чидаб бўлмас ҳолат сифатида таърифлаганди.\nБМТнинг қийноқлар бўйича махсус маърузачиси Хуан Мендес бир хафта давомида жами 15та тергов ҳибсхоналари, жумладан, Миллий Хавфсизлик Хизмати тергов изоляторини бориб кўрган.\nАввалроқ, Хуан Мендес Қирғизистон Президенти Алмазбек Атамбаев билан учрашган. Атамбаев жаноблари: "Биз жазо муассасаларидаги жорий вазиятни яхшилашни жуда ҳам истаймиз. Қийноқларга қарши аёвсиз кураш олиб борамиз", деб айтган.


Қизини эрта эрга берганларга жазо кучайди\n28 сентябр 2021, Тошкент вақти: 13:29\nЎзбекистонда “турмуш қуриш ёшига етмаган шахс билан амалда турмуш қурган”ларга нисбатан жазо чоралари кучайтирилди.\nБу ҳақда Озодликка Ўзбекистон Сенати Қонунчилик ва суд-ҳуқуқ қўмитаси раиси Светлана Ортиқова маълум қилди.\nСенаторга кўра¸ 18 ёшга тўлмаган шахс билан турмуш қурган одам энг кам иш ҳаққининг бир неча ўн баробаригача бўлган миқдорда жаримага тортилиши, ахлоқ тузатиш ишларига жалб қилиниши ёки ҳибсга олиниши мумкин:\n- 18 ёшга тўлмаган фарзандларини турмушга берган ёки уйлаган ота-оналар ёхуд уларнинг васийлари энг кам иш ҳақининг 30 дан 50 даражагача бўлган миқдорида жаримага тортилиши, икки йилгача ахлоқ тузатиш ишларига жалб қилиниши ёки тўрт ойгача ҳисб қилиниши мумкин¸ деди Светлана Ортиқова Озодлик билан суҳбатда.\nАйни пайтда¸ сенатор Ортиқова қонунда гуманизм ғояларидан келиб чиқилган истиснолар мавжудлигини ҳам таъкидлади:\n-Эслатиб қўяман, Ўзбекистон Оила кодексида никоҳ ëши эркаклар учун 18, аëллар учун 17 ëш қилиб белгиланган. Узрли сабаблар бўлган тақдирда туман ëки шаҳар ҳокими истисно тариқасида никоҳ ëшини пасайтириши мумкин. Аммо ҳоким никоҳ ëшини фақат бир йилга пасайтира олади¸ деди сенатор.\nСветлана Ортиқова билан суҳбат\nЎзбекистон парламенти томонидан 29 апрел куни қабул қилинган мазкур қонунни 30 апрел куни президент Ислом Каримов имзолаган.\nҚизларни эрта эрга бермаслик борасида тарғибот\nЎзбекистон Хотин-қизлар қўмитасида ишлайдиган мулозима қиз Озодлик радиоси мухбири билан микрофонсиз суҳбатда аҳоли орасида қизларни эрта эрга бермаслик борасида тарғибот олиб борилаëтганини айтади.\nСуҳбатдош бу борада ўз шахсий фикри ҳам борлигини таъкидлади:\n- Менимча¸ қизлар учун турмушга чиқиш ëшини 20 ëш қилиб кўтариш керак. Бу ëшга келиб қизлар ўқишни тугатиш арафасида бўлади¸ оқ-қорани танийди¸ дейди мулозима.\nЭрта турмуш қуришнинг салбий оқибатлари борасида Тошкентдаги Республика саломатлик ва тиббий статистика институтида қатор тадбирлар ўтказиб келинади.\nБу тадбирларда ўз маърузалари билан қатнашганини айтган тошкентлик врач Дилобар Аҳмедова ўзбек аëллариниг эрта турмуш қуришига принципал тарзда қарши эканини таъкидлайди:\n- Қонунчиликда никоҳ ёши 17 ёш деб белгиланган. Менимча бу ёшда турмушга чиқиш эрта. Биринчидан, турмушга чиқаётган қиз жисмонан, руҳан тайёр эмас. Уни оилада келинлик вазифаларига тайёр эмаслигини ҳисобга олсак, турмушга чиқиш ёшининг қизлар учун 20-22 ёш, йигитлар учун 23-25 ёш деб белгилангани маъқул¸ дейди Дилобар Аҳмедова.\nСуҳбатдошимиз бўлган тошкентлик врач 18 ёшгача фарзанд кўрган аёлларнинг чақалоқлари орасида ўлим ҳолатлари 20 ёшдан кейин она бўлган аёллардагига қараганда кўпроқ учрашини ҳам таъкидлади.\nЎзбекистон Сенати Қонунчилик ва суд-ҳуқуқ қўмитаси раиси Светлана Ортиқова қизини эрта эрга берганларга жазо кучайганлигини жамиятдаги эҳтиëж билан изоҳлади:\n- Биз мутахассис олимлар¸ гинекологлар ва социологлар фикрини инобатга олиб¸ Ўзбекистон Оила кодекси бўйича жавобгарликни кучайтирдик. У ëки бу қонун жамият эҳтиëжи боси қабул қилинади. Демак¸ бу соҳада жавобгарлик кучайишига эҳтиëж мавжуд экан¸ дейди Светлана Ортиқова.\nҚонунлардаги чекловларга қарамасдан, Ўзбекистонда қизларни 15-16 ëшида эрга бериш ҳолатлари кўп кузатилади.\nВрач Дилобар Аҳмедовага кўра¸ бундай ҳолларда никоҳ расман қайд қилинмайди ëки келиннинг гувоҳномаси сохталаштирилади:\n- Жамоатчилик зеҳнияти бундай ҳолларда қари момо ва бувиларимиз ҳикоясига таянади. Бувиларимиз 11-14 ёшларда турмушга чиққанини фаxрланиб гапиришади. Бу ўринда ҳар доим ҳам кексалар гапи тўғри эмаслигини тушунишимиз лозим, дейди суҳбатдош.\nЖамоа фикри-устивор бўлган Ўзбекистон жамиятида ëши сал ўтган қизларга салбий муносабат шаклланган.\nБухоро ва Самарқандда бундай қизларга нисбатан “пирдухтар”¸ Тошкентда “қариқиз”¸ Фарғона водийсида эса “ўтириб қолган қиз “ тарзида ҳақоратомуз калималар қўлланилади.\nСоциолог олимлар зеҳниятни қонуний чекловлар билан ўзгартириш мушкуллигини айтиб келишади.


«Ливерпуль» «Сити»ни чемпионликдан маҳрум қилдими? » Ўзбекистон янгиликлари – Zamin.uz\nАнглия Премьер-лигасининг 27-туридан ўрин олган "Ливерпуль" ва "Манчестер Сити" жамоалари ўртасидаги тўқнашув "марказий ўйин" номига тўла мос бўлди. "Энфильд"га йиғилган мухлислар ажойиб футбол гувоҳига айланишди.\nЧемпионлик унвонини сақлаб қолиш учун кураш олиб бораётган "шаҳарликлар" биринчи рақам остида ўйнашган бўлса, ливерпулликлар биринчи бўлимда ҳимоявий ўйин услубини танлашди. Шу боис, ўйиннинг дастлабки дақиқаларида Пеллегрини шогирдларининг тўпни кўпроқ назорат қилиши ҳали ҳеч нарсани англатмасди. Ўйиннинг 11-дақиқасида "Ливерпуль" ярим ҳимоячиси Жордан Хендерсон томонидан 18 метрлардан йўлланган зарба дарвоза тўсинига тегиб, дарвозага кириб кетди!\nОрадан 2 дақиқа ўтиб, марказдан узатилган тўпни Агуэро жарима майдончаси ичида қабул қилди ва деярли бирга бир вазиятда зарба йўллади. Тўп олис устунга тегиб қайтди! Умуман олганда, "қизиллар" ўйин давомида яхши ҳимояланишди, аммо 25-дақиқада улар бирозгина эътиборни йўқотишди. Агуэро 3 ҳимоячи орасидан амплуадошига узатма берди ва Жеко бирга бир вазиятда дарвозани ишғол қилди.\nИккинчи бўлимда "Ливерпуль" фаоллашди ва "Сити"ни ҳимояда ўйнашга мажбур қилишди. Амалга оширилаётган босим ўйин тугашига 15 дақиқа қолганида ўз мевасини берди. Филиппе Коутиньо жарима майдончаси бурчагидан кучли зарба йўллаб, олис бурчакни аниқ нишонга олди. 2:1. Бу гол Хендерсоннинг голига жудаям ўхшаб кетди.\nУшбу ғалабадан кейин "Ливерпуль" ўз очколарини 48тага етказди ва 4-ўринга кўтарилиб олди. "Сити" эса мағлубият туфайли чемпионлик учун курашда ўз имкониятларини қийинлаштириб юборди.\nЛиверпуль – Манчестер Сити 2:1 (1:1)\nГоллар: 1:0 – 11 Хендерсон, 1:1 – 25 Джеко, 2:1 – 75 Коутиньо.\nЛиверпуль – Миньоле, Шкртел, Ловрен, Морено (Туре, 83), Коутиньо, Аллен, Лаллана, Стерлинг, Маркович (Старриж, 76), Хендерсон, Джан.\nМанчестер Сити – Харт, Сабалета, Мангаля, Компани, Коларов, Фернандиньо (Бони, 78), Туре, Сильва, Насри (Лэмпард, 83), Агуэро, Жеко (Милнер, 58).\nОгоҳлантиришлар: Насри (57), Милнер (82), Лаллана (84), Бони (86).\n01:20 «Лестер» ўз майдонида «Манчестер Сити»ни ишончли тарзда таслим этди\n13:04 Евро-2016. Уэльс Россияни йирик ҳисобда енгиб, гуруҳдан 1-ўрин билан чиқди\n22:31 Гарет Бэйл: «Манчестер Сити» бирорта тўғри зарба йўллаганини эслай олмайман\n12:48 ЕЧЛ. "Реал"нинг "Манчестер Сити" устидан ғалабаси ёхуд Миланда "испанча" финал\n20:12 «Челси» Англия лига кубогини қўлга киритди!


Вена танишувлари. Ўзбекистоннинг Австриядаги маданият кунлари ҳақида - UzAnalytics\nВена танишувлари. Ўзбекистоннинг Австриядаги маданият кунлари ҳақида\n2019 йил мартида Вена шаҳрида Австриянинг Евроосиё маконида маданиятлар мулоқотини уюштириш билан шуғулланадиган жамияти – «KultEurasia” уюшмаси томонидан ташкил этилган ташкил этган Ўзбекистон маданияти кунлари бўлиб ўтди. Жамият Ўрта Европа, Кавказ ва Марказий Осиё ўртасида маданиятлар мулоқотини ривожлантиришга ихтисослашган. Даниэла Либервирт билан Питер Фельч – унинг асосчилари. Фестиваль Ўзбекистоннинг Австриядаги элчихонаси кўмагида бўлиб ўтди. Ушбу лавҳалар – ўзим эшитган ва кўрганларимдан таъсирланганларим ҳақида.\nАсли Туркманистонда туғилган мустақил блогер Қозоғистонда ўсиб катта бўлган. У рус тили ва адабиёти (Ал-Фаробий номидаги Қозоғистон давлат университети), Халқаро алоқалар бўйича магистр (Буюк Британианинг Ноттингем Трент университети) ва Марказий Осиёни ўрганишга қаратилган, ривожланиш (development) фанлари магистрлик даражасига (SOAS University of London – School of African and Oriental Studies) эга. Роза Буюк Британиянинг Хертфордшир, Сейнт Олбанс шаҳрида яшаб келади.\nИш қандай бошланган эди?\nДаниэла Либервирт Венада Ўзбекистон маданияти кунларини ташкил этишидан хабар топганимдан сўнг кўнглимдаги Венага учиб бориш ва ҳаммасини ўз кўзим билан кўриш иштиёқи устун келди. Негаки, Лондондан Венага икки соатнинг нари-берисида учиб борса, қолаверса, мен яшаб турган шаҳарчадан аэропортга ярим соатда етиб олса бўлади. Фикрим Даниэлага ҳам ёқиб тушди ва Венадаги шинам хонадонида яшаб туришни таклиф қилди. Яна у, меҳмоним фақат сен бўлмайсан, деб огоҳлантириб ҳам қўйди. «Жой тор бўлса, ҳам кўнгил кенг бўлсин» деган гапга амал қилиб фестивалнинг бошқа аъзолари билан уй муҳитида танишиш имкониятидан хурсанд ҳам бўлдим ўзимча.\nАэропортига етиб келгач, дарров жомадоним билан Венанинг улкан маданият марказидаги фестиваль ўтказиладиган жойга йўл олдим. Омадни қарангки, унинг барча иштирокчилари қатори мен ҳам тушликка таклиф қилинибман. Марказда сўзана, миниатюралар ва ўйма нақш буюмлари кўргазмасини ташкил қилишга ҳам улгуришибди. Кўргазмага келиб кетувчилар Ўзбекистондан ушбу тадбир учун махсус олиб келинган асл ҳунармандлик буюмларини кўриш билан бирга рассому ҳунармандлар билан суҳбат қуриш имконига ҳам эга экан. Уларнинг эса ўз ҳунари сирлари ҳақида гапириб беришидан боши осмонда.\nДаниэла Либервирт билан Питер Фельч (ўнгда) ‒ “Kulteurasia” уюшмаси асосчилари.\nҲаш-паш дегунча кўргазмага қўйилган асарлар муаллифлари билан суҳбатга киришиб кетдим ва анча-мунча қизиқарли нарсаларни кашф ҳам қилдим.\nФеруз Темиров – Бухоро миниатюралари устаси\nГапни Бухородан Венага келган Феруз Темуров мўйқаламига мансуб ўта чиройли миниатюралардан бошламоқчиман. Ферузнинг ўз шаҳрида шахсий устахонаси бор, у ўша ерда 2003 йилдан бошлаб миниатюралар чиза бошлаган. У ишининг ҳақиқий синчиси – эксперти. 1999 йили Бухоро Давлат университетининг нафис санъат ва мусиқа факультетини тугатган. Кейинчалик 8 йил ўша ерда ўқитувчилик ҳам қилган. Иши кундан-кун юришиб кетаётганини кўрган Феруз ўзини ижодга бағишлашга қарор қилди ва ўшандан бери кўплаб халқаро кўргазмаларда иштирок этиб келади. У ўз миниатюраларига сюжетни ўзбек ва форс шоирлари ва мутафаккирлари: Алишер Навоий, Низомий Ганжавий, Саъдий Шерозий ва ҳк.ларнинг мумтоз меросидан топади. Рассомнинг маҳорат қамрови кенг: у нафақат миниатюралар чизиш техникасини мукаммал билади, қолаверса, маҳоратини ўйма нақш, сувбўёқ ва мойбўёқда расм чизишда ҳам синаб кўрмоқда. Табиатан сипо ва камгап бўлган Феруз санъатга бўлган муҳаббатию эҳтиросини нафис ва заргарона асрларида ифода қилади. Асарларининг инжа услубини сўз билан ифодалаш қийин – уларни томоша қилиш керак. Ҳар бир миниатюранинг теран сюжети ва асрлар қаърига сингиб кетган тарихи бор.\nХотирлашича, совет даврида ўзбек анъанавий миниатюра санъати худди ибтидоси VIII асрга бориб тақаладиган Самарқанд ипак қоғозини ишлаб чиқариш сингари унутилаёзган эди. Совет даврининг саноатлашуви жадал оммавий ишлаб чиқариш ва стандартлашни тақозо қилар, шунинг учун кўп қўл меҳнати сарф бўладиган ипак қоғоз ишлаб чиқариш янги иқтисодиёт учун фойда келтирмайдиган юмуш бўлиб кўринар эди. Шу сабабларга кўра, миниатюра чизиш ҳам тўхтаб қолди. Вақт ўтиши билан ўзбекларнинг моддий ва номоддий маданий меросини қўллаб-қувватлаш ва сақлаб қолиш билан шуғулланадиган халқаро ва маҳаллий ташкилотлар эътибори натижаси ўлароқ, анъанавий ҳунармадлик турлари ва санъат тиклана бошлади. Шунинг учун Феруз ишини миниатюра санъати ва у билан боғлиқ бўлган ипак қоғоздан (айни пайтда у тут дарахтидан ипак қўшиб билан тайёрланади) фойдаланишни сақлаб қолишдан бошлади. Унинг халқ оғзаки ижоди ва ўтган замон шоирлари образларидан фойдаланиб чизилаётган миниатюралари ўзбекларнинг маданий меросини ўзлаштириш ва тарғиб қилишда авлодлар алоқаси ва ворисликни қўллаб-қувватламоқда.\nАнвар Қурбонов – бухоролик кандакор\nҲикоямнинг кейинги қаҳрамони бухоролик ёш кандакор бўлиб, у болалигидан ушбу касбга меҳр қўйган. Айтишича, ёшлигида ҳар сафар мактабдан қайтаётганда 20 чоғлик кандакор ишлаётган устахона ёнидан ўтиб-қайтган. Ўша кезлар ҳамма нарсани унутиб, кандакорлар ишини соатлаб кузатиб ўтирган. Бир куни усталардан бири унга, “Ҳар сафар ўтиб кетаётиб, шу ерда тўхтайсан, ишларимиз сенга ёқадими?” деб сўрайди. Шу тариқа у Раҳматулло Қулиев билан танишиб қолади, кейинчалик у Анварга устоз бўлди. Раҳматулло ака Анварнинг отасини чақириб, суҳбатлашади, шундан сўнг у ўғлининг мактаб таътили вақтида устага шогирд тушиб ишлашига рози бўлади. Раҳматулло ака Анварга касби сирларини ўргатади, бунинг учун ҳалигача унга раҳмат айтиб чарчамайди.\nАнвар кандакорнинг иши дизайн яратиш, дизайнерлик ғоясини буюмга кўчириш сабр-чидам ва ҳафсала талаб қилишини айтади.\nУ 24 йилдан ошиқ вақтдан бери кандакорлик қилади, лекин ҳали ҳам бу касбнинг ҳамма асрорини билиб олмаганини айтади. “Ҳали ҳам ўқиб-ўрганаман ва бу жараён умуман тўхтамайди”, − дейди у янги ғояларни излашдан ва маҳоратини тинмай оширишдан тўхтамайдиган ҳақиқий усталарга хос камтарлик билан. Анвар маъданга бадиий ишлов бериш учун жез, темпера – тухум сариғи қўшиб тайёрланган бўёқ, юпқа зарварақдан фойдаланади. У – тарихи қадам замонларга бориб тақаладиган маъданга нақш ўйишнинг турли усуллари билимдони. Айтишича, Ўзбекистон ҳудудида милоддан 15 минг йил олдин биринждан ясалган илк буюмлар топилган эди. Олтин ва кумушдан ясалган Сўғд буюмлари милодий V – VIII асрларга бориб тақалади, олтин, кумуш ва биринждан ясалган идишлар эса Темурийлар даврига тааллуқлидир. Кандакорлик буюмлари ясалган анъанавий марказлар Ипак Йўли бўйида жойлашган Тошкент, Марғилон, Хива ва албатта Анварнинг ота юрти Бухоро шаҳри бўлган.\nАнвар ушбу қадимий анъанавий ҳунармандликнинг давомчиси сифатида ҳар доим мавзу ва нақшларни излайди. Венада нақш ўйилган идишларнинг машҳурлиги унинг усталик маҳорати эътироф этилганини англатади.\nСамарқандлик Дилшод Абдулҳаев билан Нафиса Шокирова\nКейинги танишганларим Самарқанддан ўта гўзал ва қўлда тикилган сўзаналар олиб келган эр-хотин экан. Дилшод 13 йил олдин Самарқанддаги энг гўзал тарихий-меъморчилик ансамбли – Регистон, яниқроғи, Тиллакори масжидида сўзаналар дўконини очибди. Унинг сўзанага бўлган самимий муҳаббати, ушбу санъат турида қўлланадиган турли нақшларнинг рамзлар тилини теран тушуниши менга ёқди. Агар айни қадимий санъат турининг рамзларини тушунсангиз, сўзанани китоб қилиб ўқиса бўлади. Сўзананинг рамзлар тили бой маъно ранг-барангликларига эга бўлиб, унда муайян маънони ифода қилиш учун турли нақшинкор суратлардан фойдаланилади. Дилшоднинг тушунтиришича, илгари сўзаналарда кўкнор тасвири кўп ишлатилган экан, лекин афъюнни тақиқлаш бўйича кампания бошлангандан сўнг унинг ўрнини анор эгаллабди, у фаровонлик билан унумдорликни англатар экан. Ҳамиша анорзорлари билан машҳур бўлган бўлган Бухорода бу мева никоҳ тўйларининг ажралмас қисми ҳисобланади. Рангларга бой сўзана ҳар бир келинчакнинг сепида бўлиши керак, у ёш оилага бахт, фаровонлик ва фарзандлар ато этади.\nДилшодга кўра, сўзанадаги расмлар қуйидаги маъноларни англатади: қалампир – кўз тегишидан асровчи тумор, қушнинг қанотлари муваффақият ва омад олиб келади, гул – оила рамзи, қизил ранг оловни англатади. Яна айтишича, сўзана табиатнинг тўрт бош унсури: олов, ер, ҳаво ва сувни улуғловчи зардуштийлик дини таъсирини акс эттиради. Дилшод келгусида сўзана этнографияси ва рамзларига бағишланган китоб ёзишни ва унда ушбу қадимий санъат турининг бутун тарихини кўрсатиб беришин орзу қилади.\n«Шодлик» мусиқа-рақс гуруҳи\n«Шодлик» мусиқа гуруҳи 2005 йили карнай, сурнай, ноғора ва доира сингари қадимий мусиқа асбоблари билан ижро этиладиган ўзбек миллий мусиқасини тарғиб қилиш учун ташкил этилган эди. Унга Дилмурод Мирзаев асос солган, асосий сафдоши ҳам ҳамкасби – Равшан Асадуллаев. У доирада чалинадиган барча усулларни билади.\nГуруҳ созандалари барча анъанавий ўзбек мусиқа асбобларини чалади. «Шодлик» гуруҳи анчадан бери чет элларда концерт беради. Унинг концерт харитасида дунёнинг кўпгина саҳналари, жумладан, Шотландиянинг мусиқа ва драма академияси, ҳатто Лондон шаҳридаги қиролича Елизавета номидаги машҳур концерт зали ҳам бор. Гуруҳ Венада тўрт марта концерт берган, энди эса Туркиянинг Онадўли мусиқа дуэти билан қонни жўштирадиган микс – омихта томоша кўрсатди! Чиқиш ортидан олқишлар ёғилди. Сабри чидамаган томошабинлар созандалар билан рақс тушгани саҳнага ҳам чиқиб кетди!\nАвстрия томошабинлари учун кутилмаган мусиқа асбоби карнай бўлиб чиқди, унинг тарихи Чингизхон ва Темур даврига бориб тақалади. Қадим замонларда ушбу ғалати асбобдан жанглар олдидан сарбозлар руҳини кўтариш, уларни жасурликка ундаш учун фойдаланилган. Ҳозирги кунда у байрам маросимлари, оммавий сайиллар, ҳурматли меҳмонлар, делегацияларни кутиб олиш, спорт, цирк ва оммавий кўнгилочар тадбирлар ва албатта никоҳ тўйларида чалинади.\nДилмурод асбобини ёш боладай авайлайди, у тоза ва ялтираб туриши учун бор кучини аямайди. Ўзбек маданиятида алоҳида ўринга эга бўлган бу мўътабар асбобни барча талабларга мос равишда сақлайди.\nШирин Жалилова – раққоса, хореограф ва ўқитувчи\n«Шодлик» гуруҳи аъзоси, хореограф ҳамда ўзбек миллий рақсларининг профессионал ижрочиси, Тошкент давлат миллий рақс ва хореография олий мактаби ўқитувчиси Ширин Жалилованинг чиқишию маҳорат сабоқлари мени лол қолдирди. У ушбу мактабнинг балет бўлимини битирган. 2012 йили «Хореография жамоаси раҳбари» ихтисослиги бўйича курсни, 2016 йили эса «Хореограф-ўқитувчи» ихтисоси бўйича магистратурани тамомлади. У республика миқёсидаги хореография бўйича нуфузли танловлар ғолибидир, бунга профессионал раққосалар ўртасида ҳар йил ўтказиладиган Мукаррама Турғунбоева номидаги танлов ҳам киради. Ширин 2016 йили «Бухоро жилолари» танловининг гран-присига сазовор бўлди.\nУ концерт бергани чет элларга тез-тез чиқиб туради ва бу унинг Венага Даниэла Либервирт таклифи билан биринчи марта келиши эмас. Ширин кўп вақти ва эътиборини Тошкент давлат миллий рақс ва хореография олий мактабининг «Хореография» кафедрасида «Ўзбек рақсини ўқитиш методикаси» ва «Балетмейстерлик санъати» фанларига бағишлайди. Гарчи ўқитувчилик фаолияти ва доимий концертлар кўп бўш вақт қолдирмаса-да, Ширин Венага «Шодлик» гуруҳи билан концерт бериш баробарида Австриянинг қизиққан аёлларига ўзбек рақсларини ўргатиш учун ҳам келди. Маълум бўлишича, австриялик хонимлар Равшаннинг қойиллатиб чалган доираси садоларига эш ўлароқ ижро қилинган ўзбек рақси сирларини билиб олишга қизиқиб қолибди. Нозик, қушдай енгил ва қалдирғочдан шиддаткор Ширин ажойиб ва сабр-тоқатли ўқитувчи ҳам экан, у ўқувчилар билан, ўртадаги тил тўсиғига қарамай, тез орада апоқ-чапоқ бўлиб кетди. Рақс тили учун таржимон керак эмас, кўп нарсани имо-ишораю ҳаракатлар билан тушунтирса бўлади.\nБухарский и ферганский танец в исполнении Ширин Жалиловой\nБухарский и ферганский танец в исполнении Ширин Жалиловой (часть 2)\nМен Венада унга шогирд тушиш имконига эга бўлдим, маҳорат сабоқларининг бошқа ижрочилари қатори ўзим ҳам маза қилганимни айтиб қўйишим керак. Ширин рақсларнинг профессионал ижрочиси экани билан бирга ўзбек рақси тарихи, ҳар бир ишора ва ҳаракат маъносининг ажойиб билимдонидир. У ўзбек рақси этнографияси ва тарихини ўрганиш билан шуғулланаши баробарида булар ҳақида мақолалар ҳам ёзади.\nМаҳорат сабоқлари пайтида Равшаннинг доирадаги мусиқий жўрлиги ўзбек усулларининг ҳақиқий ритмикасини ҳис қилишимизга имкон берди. Ширин бизга Бухоро, Фарғона ва Хоразм рақсларининг асосий ҳаракатларини кўрсатиб берди.\nШвейцариялик раққоса Катя Даниэла Хиллебранд мен учун кутилмаган кашфиёт бўлди, у Марказий Осиё рақсларини яхши билиши баробарида ўзбекчани ҳам бемалол гапирар ва ўзбек тилида сўзлашувчилар орасида ўзини умуман бегона ҳис қилмас экан! Катя бизга ўзбек ва тожик рақслари унсурларини кўрсатиб берди.\nВенадаги бетакрор ўзбек маданияти байрамининг асосий ташклотчиси ва қаҳрамони ким?\nДаниэла Либервирт – Марказий Осиё минтақасига қизиқиши асло сўнмайдиган инсон. У австрияликларни ҳали бу юртда унчалик машҳур бўлмаган Марказий Осиё мамлакатлари созандалари, хонандалари, раққосалари, рассомлару уста ҳунармандлари билан таништириш мақсадида таклиф этиш учун елиб-югуришдан чарчамайди. Узоқ мамлакатдан бир гуруҳ одамларнигина эмас, уларнинг мусиқа асбоблари, картиналари, намойиш қилиш учун керак бўладиган иш қуроллари, масалан, кандакорлик буюмларини тайёрлаш ёки ипак қоғозга миниатюраларни чизиш учун махсус жиҳозларни олиб келишнинг ўзи бўлмайди. Даниэла логистика, концерт ва кўргазма залларини қидириш, виза олиш ва меҳмонларни жойлаштириш сингари барча мураккаб масалаларга ечим топади.\nБу аёлдаги шунчалик ғайрат, Марказий Осиёга ҳар нарсадан устур турувчи қизиқиш мени лол қолдирди. Бунинг сирларини айтиб беришни унинг ўзидан илтимос қилдим. Билиб олганим шу бўлдики, у мактабда ўқиётган пайтлар Буюк ипак йўли бўйида жойлашган мамлакатларга қизиқиб қолган. Қизиқиш мактаб лойиҳасига айланиб, унинг мақсади бошқа мамлакатлар вакиллари билан алоқа ўрнатиш ва ўзга маданиятларни ўрганиш бўлган экан. Бундан ташқари, Даниэла мигрантларнинг янги мамлакатда яшаш тажрибасини, уларнинг янги маданиятга мослашув жараёнида дуч келаётган қийинчиликиларни тушуниб етишга ҳаракат қилди. Ушбу лойиҳа шарофати билан бир турк маданият уюшмаси фаолияти билан танишиб қолди. Уюшма уни Халқаро хотин-қизлар куни байрамига таклиф қилди. Даниэла турк рақсларига қизиқиб қолди ва тез орада ўзи илгари ўқиган она шаҳри Аахендаги бир неча турк рақс гуруҳларига аъзо бўлди. Кейинчалик ушбу янги маданиятга қаттиқ қизиқиб қолгани учун бир неча марта Туркияга бориб келди. Янги маданиятларни ўрганишнинг кейинги босқичи машҳур Бағдод маршрути бўйлаб Сурияга беш марта сафар қилиш бўлди, бироқ бошланиб кетган уруш унинг кейинчалик Сурияга сафар қилишга оид барча режаларини барбод қилди.\nСўнгра у Ўзбекистонга эътибор қаратди, анчадан бери ушбу мамлакатга боришни кўнглига тугиб юрган эди. 2010 йилнинг совуқ қиш кунларидан бирида орзусига эришиш учун якка ўзи Ўзбекистонга йўл олди. Бошида тил билмай ва дўстлари бўлмай туриб, номаълум мамлакатга бориш қўрқинчли туюлгани ҳам бор гап. Лекин Ўзбекистонга келгач, исталган пайтда ёрдамга шай дўстпарвар кишиларни кўриб, барча қўрқуву хавфсирашлари тумандай тарқаб кетди. Илк сафардан уйига қайтаётиб, шунинг ўзи кифоя қилмаслигини тушуниб етди. Келаси йили яна Ўзбекистонга йўл олди, бирваракайига Тожикистонни ҳам зиёрат қилди. Даниэла 2014 йили яна бир марта Марказий Осиёга келди, шундан сўнг ҳамкасби Питер билан «KultEurasia» уюшмасини ташкил этди. Ўша йили кўпроқ эътиборни мусиқага қаратди ва Марказий Осиёдан созанда ва мусиқа гуруҳларини қидира бошлади. Натижада «Шодлик» ўзбек гуруҳи ва «Туран» қозоқ фольклор гуруҳи билан танишди. Шу тариқа Марказий Осиё маданиятини Австрияда тарғиб қилиш бўйича жиддий лойиҳага асос солинди. Ушбу лойиҳа шарофати билан кўпгина жамоалар Австрияга сафар қилди ва австрияликларни улар учун ноодатий маданият билан таништирди.\nДаниэла сингари кишилар билан танишиш одам кўнглига некбинлик ва орзуси ушалишига ишонч бағишлайди. Кучли истак бўлса, ҳамма нарсага эришиш мумкин! Мен бу танишувдан қувондим, кейинги учрашувларимиз Ўзбекистонда, Австрияда ва Англияда бўлишига ишонаман!\n List of Intangible Cultural Heritage of Uzbekistan. Traditional craftsmanship. Р.51


Умид Аҳмаджонов МТЖ янги бош мураббийи билан учрашиш учун Дубайга жўнаб кетди / Ўзбекистон янгиликлари, энг сўнг\nУмид Аҳмаджонов МТЖ янги бош мураббийи билан учрашиш учун Дубайга жўнаб кетди / Ўзбекистон янгиликлари, энг сўнгги хабарлар\nЎзбекистон футбол ассоциацияси биринчи вице-президенти Умид Аҳмаджонов миллий терма жамоанинг янги бош мураббийи билан бошланган музокараларни ниҳоясига етказиш учун Бирлашган Араб Амирликларининг Дубай шаҳрига жўнаб кетди.\nЎФА расмий сайти хабарига кўра , Ўзбекистон терма жамоасининг янги бош мураббийи хорижлик кучли мутахассис, жаҳон футболидаги топ мураббий бўлади. Айни пайтда у ўз терма жамоасини Россияда ўтказиладиган жаҳон чемпионатига тайёрламоқда. Айни пайтда мураббий ўз шогирдларини июнь ойида бошланадиган мундиалга тайёрлаётгани сабабли жаҳон чемпионати якунига қадар номи ҳозирча эълон қилинмаслигини сўраган. Умид Аҳмаджонов янги бош мураббийнинг бу илтимосини қабул қилган ва июль ойига қадар унинг номи футбол жамоатчилигига эълон қилинмайди.\nМутахассис Россиядаги мундиалдан сўнг Ўзбекистонга ташриф буюради ҳамда миллий терма жамоа бошқарувини расман қўлга олади.


Qalampir.uz - Икки қўлидан айрилган Ғайратжонга протез-қўллар керак\nИкки қўлидан айрилган Ғайратжонга протез-қўллар керак\n19:31, 19.08.2017 Жамият\nШу ўринда қайд этиб ўтиш керакки, Ғайратжоннинг бошига тушган бу кулфат дард устига чипқон бўлди. Гап шундаки, у туғма гипоспадия билан касалланган бўлиб, муваффақиятсиз кечган қайта-қайта жарроҳлик амалиётларидан сўнг аҳволи янада оғирлашган эди.\nЮзига фотиҳа тортаркан ёши улуғларимиз “Тўрт мучанг соғ бўлсин, Ўзи паноҳида асрасин” деган ниятни айтишдан чарчашмайди. Аслида ҳаётнинг мазмуни, гўзаллиги ҳам шу икки ният ортига яширингандек.\nИнсон эртаси тугул, бир сониядан сўнг нималар бўлишини билишдан ожиз экан, қўл очиб яхши ниятлар ижобатини сўрайверишдан бошқа иложиси ҳам йўқдек гўё. Аммо бу билан биз эътиборсизлик, эҳтиётсизлик, лоқайдликка йўл қўйишимиз мумкин дегани эмас. Зеро, инсоннинг ҳаёт тақдири, бошига тушгувчи яхши ва ёмон кунлари кўп жиҳатдан унинг қилаётган амалларига боғлиқдир.\nБахтсиз ҳодисами ёки тақдир тақозоси биланми наманганлик Ғайратжон Назаровнинг ҳам умр йўли кутилмаганда тубдан ўзгариб кетди. Тирикчилик ташвиши билан Андижонда ҳалол меҳнат қилиб юрган Ғайратжон иш вақтида фалокатга йўлиқди. Ақлсиз темир ускуна унинг иккала билагини ғажиб олди. Аммо Ғайратжон тақдирнинг ҳукмига рози бўлиб, унга тан берадиган ёшда эмас. Эндигина 35 ёшни қоралаган қаҳрамонимиз оила қуриб, дадасининг вафотидан сўнг муштипар онасининг хали битмаган ярасига малҳам бўлмоқчи эди. Аммо аччиқ тақдир уни камолотга етган даврида оғир синовларга ташлади.\nҒ.Н.: Оилада беш фарзандмиз, барча ака-ука, опа-сингилларим оила қуришган. Ўтган йили отам бандаликни бажо келтирди. Онам нафақада. Унга ғамхўрлик қиладиган пайтимда, афсуски, тақдир ўзимни яна онамга қарам қилиб қўйди. Андижонда меҳнат қуроллари ишлаб чиқарадиган цехда ишлар эдим. Шу йилнинг 23 март куни, соат тахминан 11 ларда мудҳиш воқеа содир бўлди. Мен ишлайдиган ускуна иккала билагимни ғажиб олди. Ҳушимга келганимда шифохонада эдим, қўлларим эса билагидан айрилган эди. 5 кун Андижон вилоят тиббий реаблитация шифохонасида ётиб, сўнгра Наманганга, уйга қайтиб яна бир мунча вақт даволандим.\nСавол: Нима деб ўйлайсиз, ушбу бахтсиз воқеага нима сабаб бўлди?\nҒ.Н.: Биласизми, ушбу воқеа содир бўлишидан 3 кун аввал шифохонада қорин оғриғи билан даволанган эдим. Ўшанда кечки маҳал қандайдир куч икки қўлимдан орқа томонга қаттиқ тортди. Қўрқувдан овозим ҳам чиқмай қолди. Ўзимга келиб қўлларимни ушлаганимда билакларим қизиб кетганини ҳис қилдим. Лекин бу ҳақда ҳеч кимга айтмадим, орадан 3 кун ўтиб эса билакларимдан бутунлай айрилиб қолдим. Ўша куни “станок” кўзимга ўчиқдек кўринди ва мен ишонч билан унга қўлимни теккизганим эсимда, аслида эса бутунлай тескариси бўлиб чиқди. Мен, ишлаб турган тиғга қўлларимни тиқиб олган эканман.\nСавол: Ғайратжон, албатта бошингизга оғир савдо тушибди, лекин бугун тиббиёт анча ривожланган, наҳотки қўлларингизни тиклашнинг иложи топилмаган бўлса?\nҒ.Н.: Андижон вилоят тиббий реаблитация шифохонасининг Жонлантириш бўлимида қўлларимни тиклашнинг имкони йўқлигини айтишди, улар ҳаддан зиёд мажағланиб кетган экан. Шунинг учун кейинчалик Тошкентга бориб протез қўл ўрнатадиган клиникага мурожаат қилдим. Ишхонамнинг моддий кўмаги билан ҳар бири 1,200 АҚШ доллари бўлган сунъий қўлларга буюртма бермоқчи ҳам бўлдим, бироқ уларнинг кўп ҳаракатларни бажара олмаслигини билгач, бу қарордан қайтдим. Хорижда даволаниш учун эса анча маблағ керак экан. Айтишларича, Германияда замонавий протез қўллар 57минг АҚШ доллари турар экан. Менда эса бундай маблағ йўқ.\nСавол: Ёрдам сўраб мутасадди ташкилотларга мурожаат қилмадингизми?\nҒ.Н.: Албатта, мурожаат қилдим, жумладан Норин туман ва Наманган вилоят шифохоналарига, туман ҳокимлигига, Ўзбекистон Республикаси Президентининг Тошкент шаҳридаги Халқ қабулхонасига ёрдам беришларини сўраб бордим, аммо...\nЭнди барча умидим яқинларим, танишларим ва саҳоватпеша ҳамюртларимиздан.\nШу ўринда қайд этиб ўтиш керакки, Ғайратжоннинг бошига тушган бу кулфат дард устига чипқон бўлди. Гап шундаки, у туғма гипоспадия билан касалланган бўлиб, муваффақиятсиз кечган қайта-қайта жарроҳлик амалиётларидан сўнг аҳволи янада оғирлашган эди. Энди эса етмаганидек икки қўлидан ҳам айрилди. Ўзининг айтишича, кейинги вақтларда Яратгандан “Ишимдан ва ота-онамдан айирма, бошқа йўқотадиган нарсам йўқ бу дунёда” деб, кўп бора нола қилган экан.\n“Ким билсин, бу ўша ўйламай қилган ниятимнинг жазоси-ми, ахир соғлиғимиз бу энг катта бойлигимиз-ку, аммо инсон кўп нарсани йўқотгандан кейингина қадрини билар экан”, дейди кўзларида қалқиган ёшни беркитишга уринган Ғайратжон.\nЎзбек ҳалқи доимо меҳрибонлиги билан шуҳрат қозониб келган. Орамизда саҳоватпеша, бошқаларнинг тақдирига ҳам бефарқ бўлмаган, савоб қилиш ниятида сабаб излаб юрадиган пок ниятли кишилар, ҳомийлар, меҳридарё инсонлар кўплаб топилади. Агар сиз ҳам Ғайратжонга ёрдам қўлини чўзмоқчи бўлсангиз, қуйида унинг мобил телефон рақами ва банкдаги ҳисоб рақамини келтирамиз.\nБанкдаги ҳисоб рақами: 22617000999049213500\nМурожаат учун телефон: (+998 90) 142-83-85\nШу ўринда мутасадди ташкилотлардан яна бир бор Ғайрат Назаровнинг масаласига жиддийроқ эътибор беришларини сўраб қоламиз.\nУшбу материални тайёрлашда яқиндан кўмак берган “Менинг юртим” телеканалига миннатдорлик билдирамиз.\nТеглар:Ғайрат Назаров протез моддий ёрдам\nPorsche Cayenne русумли машиналар Швейцарияда тақиққа учради\nБанк МФО сини Банк номини ёзингда


Дунёнинг малласоч инсонлари Ирландиядаги фестивалга жам бўлишди\n15:26 / 24.08.2015\nДунёнинг турли мамлакатларида яшовчи малласоч инсонлар Ирландиянинг Кросхейвен шаҳридаги анъанавий фестивалга ташриф буюрди, деб ёзади The Independent. Irish Redhead Convention фестивалида энг камида 2 минг меҳмон иштирок этди.\nКросхейвендаги фестиваль бу йил олтинчи маротаба ўтказилмоқда. Унда малласочли кишилар учун турли мавзули табдирлар ташкил этилди. Масалан, санъат тарихида малласочлиларнинг ўрни, бир квадрат дюм (2,54 см)да жойлашган сепкиллар сони бўйича мусобақалар ташкил этилди.\nМазкур фестиваль асосчилари ака-сингил Денис ва Жолин Кронин ҳисобланади. Йиғилган маблағлар эса Ирландия саратонга қарши кураш жамиятига тақдим этилади.\nНашрнинг қайд этишича, дунё аҳолисининг 1-2 фоизи малласоч ҳисобланади. Британия ороли бу борада етакчилик қилиб, 13 фоиз шотландиялик, 10 фоиз ирландиялик малла ёки қизғиш сочлари билан ажралиб туради.


20 Октябрь 2021 08:00\n«10 та миллий лойиҳадан 40 та йўналиш тарқалади. Кичик вазифалар ҳам бор. Масалан, «иқтисодий ўсиш« йўналиши бўйича бир нечта нуқталар мавжуд. Ёки «кучли ҳудудлар« йўналиши. Бу йўналиш «Нурли ер« ва «Нурли йўл« дастурларини ўз ичига олади. 100 га яқин вазифалар ва 200 дан ортиқ кўрсаткичлар мавжуд. Яъни, рақамларнинг ўзи бир неча минг. Энди уларнинг сони 200 бўлади «, - деди Қайрат Келимбетов.\nШунингдек, у миллий лойиҳалар доирасида ҳар бир вазир ўринбосарига қанча вазифалар юкланишини айтди.\n»Aгар биз ҳар бир вазирлик учун ўртача кўрсаткични оладиган бўлсак, унда ҳар бир вазир ўринбосарининг биттадан учгача вазифаси бор«, - деди у.\nҚайрат Келимбетов мамлакат биринчи марта давлат дастуридан миллий лойиҳага ўтаётганини таъкидлади.\n»Бу жуда жиддий ва кенг кўламли вазифа. Қолаверса, агар 2025 йилгача молиялаштириш ҳақида гапирадиган бўлсак, ҳаммаси уч йиллик бюджетда ҳисоблаб чиқилган. Бугун Парламентда уч йиллик бюджет муҳокама қилинмоқда «,-деди агентлик раҳбари.


Rishton.uz - ТУМАН ИИБ БОШЛИҒИ ЁШЛАР БИЛАН УЧРАШДИ\n2020-02-08 18:18:16 35\nТумандаги иқтисодиёт ва сервис касб-ҳунар коллежида туман ички ишлар бўлими бошлиғи, 3-сектор раҳбари З. Ғофуров ёшлар билан учрашди.\nУнда туман ҳокими ўринбосари Р. Қосимов, Ўзбекистон Республикаси Президенти халқ қабулхонаси туман бўлими мудири С. Додобоев, Ўзбекистон ёшлар иттифоқи туман кенгаши вакиллари, давлат ва жамоат ташкилотлари раҳбарлари, маданият бўлими ходимлари, оммавий ахборот воситалари вакиллари ҳамда 3-секторга қарашли маҳаллалардан ташриф буюрган кўплаб ёшлар иштирок этишди.\nУчрашув бошланишидан олдин тадбир иштирокчилари туман халқ бўлими томонидан ташкил этилган “беш ташшабус-беш имконият” деб номланган кўргазмаларни томоша қилишди.\nОчиқ мулоқот шаклида ташкил этилган тадбирда туман ички ишлар бўлими бошлиғи кейинги йилларда мамлакатимизда амалга оширилаётган ёшларга оид давлат сиёсати навқирон авлодни ҳар тарафлама етук инсонлар этиб вояга етказишга хизмат қилаётганини алоҳида таъкидлади. Ўқиб, изланиши, тадбиркорлик билан шуғулланиб, ўз бизнесини йўлга қўйиши учун барча шароитлар яратилаётгани қайд этилди.\nШу билан бирга барча соҳада амалга оширилаётган ислоҳотларда ёшларимизнинг фаолроқ бўлишлари хусусан, қунт билан билим олиб, юрт корига камарбаста инсонлар сафига қўшилиши лозимлиги таъкидланди.\n– Сизлар бизнинг эртанги келажагимиз, янада обод турмушимиз бунёдкорисиз, – деди туман ИИБ раҳбари. – Бундай шарафли ва айни пайтда масъулиятли ишни фақат жисмонан соғлом, маънан етук, чуқур билим ва юксак салоҳиятли ўғил-қизлар бекаму-кўст амалга ошириши мумкин. Шу боис бугунги шиддаткор даврда сизларга қаратилаётган эътибордан самарали фойдаланиб, эртанги фаровон келажагингизни белгилаб олишингизни истаймиз.\nУчрашувда ёшлар ишга жойлашиш, имтиёзли кредит олиш, тадбиркорлик фаолияти билан шуғулланишга кўмаклашиш, бошқа масалаларда мурожаат этишди. Уларнинг аксарияти жойида ҳал этилди. Муддат талаб этиладиган масалалар бўйича мутасаддилар ва сектор раҳбарларига тегишли вазифалар юкланиб, ижроси қатъий назоратга олинди.\nТадбир доирасида бўш иш ўринлари ярмаркаси ташкил этилганини ҳам таъкидлаб ўтиш жоиз.


Давлат экология қўмитаси раиси Навоий вилоятига ташриф буюрди — Navoiy viloyati ekologiya va atrof muhitni muhofaza qilish boshqarmasi\nДавлат экология қўмитаси раиси Навоий вилоятига ташриф буюрди\nTahrir vaqti Дек 29, 2020\nДавлат экология қўмитаси раиси Алишер Максудов Навоий вилоятига ташрифи доирасида Навоий шаҳрида фаолият юритаётган «Бережливость» хусусий ишлаб чиқариш корхонаси фаолияти билан яқиндан танишди.\nМазкур ташкилот турли чиқиндиларни йиғиш, ташиш ва қайта ишлашга ихтисослашган.\nКорхона томонидан бугунги кунга қадар Навоий шаҳридаги 20 минг аҳоли учун чиқинди ташлайдиган контейнерлар ўрнатилган, яна 20 минг контейнерларни янгилаб беришни режалаштирган.\nКорхона шаҳардаги кўп қаватли уйлар атрофига махсус ерости чиқинди контейнерларини ҳам ўрнатган. Бу атроф-муҳит мусаффолигини таъминлаш, чиқиндидан тайёр маҳсулот ишлаб чиқариш имконини беради\nДавлат экология қўмитаси раиси Алишер Максудов Навоий вилоятига хизмат сафари доирасида «Амирликларнинг йўрға тувалоқни асраш маркази»да ҳам бўлди. Марказ фаолияти билан яқиндан танишди. Таъкидланганидек, марказ ўз фаолиятини бошлагандан буён (2008 йил) жами 14 мингдан зиёд йўрға тувалоқлар табиат бағрига учирилган. Марказ вакиллари билан суҳбат давомида Марказ билан ҳамкорликни кенгайтириш, келгусидаги чора-тадбирлар белгиланди.\nДавлат экология қўмитаси раиси А. Максудов Навоий вилоятига ташрифи доирасида Тўдакўл сув омборида бўлди.\nЭслатиб ўтиш жоизки, мазкур кўл 2020 йил август ойида халқаро аҳамиятга эга, асосан сувда сузувчи қушларнинг яшаш макони тўғрисидаги Рамсар конвенцияси доирасида халқаро рўйхатга киритилган.\nШу билан бирга “GOLDEN LAKE FISH” МЧЖ фаолияти билан танишди. Ҳозирги кунда 5 гектар майдонда 5 та интенсив ҳавза ташкил этилган бўлиб, 500 тонна балиқ етиштирилмоқда.\nДавлат экология қўмитаси раиси А. Максудов Навоий вилоятига ташрифи доирасида Навоий шаҳрида фаолият юритаётган «Картон қоғоз» МЧЖ фаолияти биилан танишди.\nМазкур корхонинг лойиҳавий қуввати 4 320 тонна қоғоз ва картонни қайта ишлашга ихтисослаштирилган. Корхона 2012 йилда бошлаб фаолият юритишни бошлаган. 2020 йил 11 ойи давомида мазкур корхона томонидан 1100 тонна қоғоз-картон чиқиндиси қайта ишланиб, 1080 тонна маҳсулот олинган.\nДавлат экология қўмитаси раиси А. Максудов Навоий шаҳридаги «Картон қоғоз» МЧЖга ташрифи доирасида тадбиркорлар ҳамда нодавлат нотижорат ташкилот вакилларининг атроф муҳитни муҳофаза қилиш, хусусан чиқиндиларни қайта ишлаш соҳасидаги лойиҳа тақдимотлари билан танишди.\nХусусан “SARDOBA SHIFO KELAJAK YULDUZI” МЧЖ раҳбари Холмурод Очилов тиббиёт чиқиндиларини утилизация қилиш, қайта ишлаш ва пластмасса маҳсулотларини ишлаб чиқариш бўйича, шунингдек, “Жонли табиат” ННТ ташкилот раҳбари Эшмамат Тоғаев “Марказий қизилқум” миллий табиат боғини ташкил этиш бўйича ўз лойиҳаларини тақдим этдилар.\nДавлат экология қўмитаси раиси А. Максудов Навоий вилояти Айдаркўл сув ҳавзаси ва унинг қирғоқбўйи акваториясида бўлди.\nАйдаркўл табиий сув ҳавзаси Навоий вилоят ҳудудининг 151 минг гектарини ташкил қилади.\nМутасаддилар билан бўлган учрашувда мазкур ҳудудда экологик назорат кучайтириш, браконьерликка барҳам бериш юзасидан вазифалар белгиланди.


ПРЕЗИДЕНТИМИЗ ШАВКАТ МИРЗИЁЕВ ҚОЗОҒИСТОНГА КЕЛДИ\nЎзбекистон ва Қозоғистон давлат байроқлари билан безатилган Остона халқаро аэропортида олий мартабали меҳмон шарафига фахрий қоровул саф тортди. Тантанали кутиб олиш маросимидан кейин Ўзбекистон делегацияси ўзи учун ажратилган қароргоҳга йўл олди.\nТашрифнинг асосий воқеалари 23 мартга белгиланган. Олий даражадаги музокараларда Ўзбекистон ва Қозоғистон ўртасидаги сиёсий, савдо-иқтисодий, инвестициявий, транспорт-коммуникация, маданий-гуманитар ва бошқа соҳалардаги ҳамкорликнинг бугунги ҳолати ва уни янада ривожлантириш истиқболлари муҳокама қилиниши, томонларни қизиқтирган минтақавий ва халқаро масалалар юзасидан фикр алмашилиши мўлжалланган.\nПрезидентимиз ташрифи доирасида Остона шаҳрида Ўзбекистон Миллий саноат кўргазмаси, икки мамлакат ишбилармон доираларининг нуфузли делегациялари иштирокида бизнес-форум ўтказилиши ҳам кўзда тутилган.\nДавлатимиз раҳбарининг ташрифи якунлари бўйича давлатлараро, ҳукуматлараро ва идоралараро бир қатор муҳим ҳужжатлар, Ўзбекистон – Қозоғистон ҳамкорлигини сифат жиҳатидан янги босқичга кўтаришга қаратилган салмоқли шартномалар имзоланиши режалаштирилган.


Солиқ текширувларини ташкил этиш ва ўтказиш тартиби белгиланди - xabar.uz\nСолиқ текширувларини ташкил этиш ва ўтказиш...\n09.01.2021 18:31 0 2698\nҲукумат қарори (1-сон, 07.01.2021 й.) билан Солиқ текширувларини ташкил этиш ва ўтказиш тартиби тўғрисидаги низом тасдиқланди. Бу ҳақда «Ҳуқуқий ахборот» канали хабар берди.\nНизомга мувофиқ, солиқ органлари қуйидаги солиқ текширувларини ўтказади:\nКамерал солиқ текшируви қуйидаги ҳолларда ўтказилади:\nсолиққа оид қонун ҳужжатлари бузилиши содир этилганлиги хавфи бўлганида;\nтақдим қилинган солиқ ҳисоботида тафовут ёки хатолар аниқланганида.\nМазкур текширув солиқ органи раҳбарининг буйруғи асосида, 60 кундан ошмаган муддатда ўтказилади.\nКамерал солиқ текшируви натижаси бўйича 2 кунда солиқ тўловчига талабнома юборилади. Солиқ тўловчи 10 кунда камчиликларни бартараф қилиб тасдиқловчи ҳужжатлар билан солиқ органига бериши керак.\nСайёр солиқ текшируви 10 кундан кўп бўлмаган муддатда ўтказилади.\nОАВда солиқ ва валютага оид ҳуқуқбузарликларга оид маълумотлар эълон қилинса, сайёр солиқ текшируви учун асос бўлиши мумкин. Бундан ташқари, сайёр солиқ текширувини ўтказишнинг яна 5 та асоси мавжуд.\nСайёр солиқ текширувида ҳужжатлар ва буюмларни тунги вақтларда (23.00 дан 06.00 га қадар бўлган вақт оралиғида) олиб қўйишга йўл қўйилмайди.\nСолиқ аудити қуйидаги солиқ тўловчиларда ўтказилади:\nкамерал солиқ текшируви натижаси бўйича солиқ тўловчи аниқлаштирилган ҳисоботни тақдим этмаса;\nихтиёрий тугатилаётган юридик шахсларда;\nсолиқ тўловчиларнинг жиноий ишлар бўйича молия-хўжалик фаолияти тафтиш қилиниш доирасида;\nфаолиятини тўхтатган якка тартибдаги тадбиркорлар.\nЖамият 02/04, 13:57\nЯнгийўл шаҳар, Бўка ва Шофиркон туман ДСИ бошлиқлари тайинланди\nЖамият 01/04, 16:05\nИкки вилоятда солиқ бошқармаси раҳбарлари ўзгарди\nХориж 16/03, 08:13\nБайден солиқларни оширмоқда


19:52 / 02.01.2016 | Baxtiyor Sheraliyev | 2462\nАссалому алайкум ҳурматли Устозлар! Гоҳида сизларнинг борлигингиздан қалбим сурурга тўлиб кетади. Қандайдир савол туғилса, сўрайдиганим борку деб шукур қиламан. Саволларимизга жавоб бераётганингиз учун минг раҳмат сизларга. Саволим : Шариатимиз замонавий илм фан ютуқлари билан қанчалик ҳисоблашади? Биламан, замонавий илм фан ютуқлари борган сари Исломнинг ҳақлигини исботлаб бормоқда. Лекин шундай ҳолатларни ҳам кузатмоқдаманки, қандайдир қарама қаршиликлар юзага келмоқда. Масалан, чапақайлик борасида. Мен ўзим биологман, шу соҳани мутахассисиман. Чапақайлик бу тарбияга боғлиқ эмас, балки бу ген билан ўтадиган белги ва уни ўзгартиришнинг иложи йўқ. Лекин шу борада бериладиган саволларга аксарият ҳолларда ота-она ёшлигидан ўнг қўлни ишлатишни ўргатмаган дейилмоқда. Бундай мисолларни кўплаб келтирмоқчи эдиму лекин, савол матни чекланганлиги учун уларни ёза олмадим. Илтимос, шу борада шариатимиз ҳукмидан бизни бохабар қилсангизлар. Жавобингиз учун ташаккур.\nВа алайкум ассалом! Илм икки қисмга бўлинади диний ва дунёвий. Диний илм бир неча қисмга бўлинади.\n1-Фарзи айн. Ҳар бир киши билмасликдан чора йўқ бўлган илм. Фарзи айн миқдорида ҳамма мусулмон баробардир. Мусулмонга тегишли бўлган ақийда илми, рўза, намоз, закот ва ҳаж каби ибодат саналган амалларнинг илми. Ҳар бир киши ўзи шуғулланадиган касбининг илми. Жамиятдаги инсонлар ва Аллоҳнинг барча махлуқотларга қандай муносабатда бўлиш илми ва руҳий тарбия илми. Бу илм ўз зотида гўзал бўлган илмдир. Буларсиз мусулмон комил мусулмон ҳисобланмайди.\n2-Фарзи кифоя. Юқоридаги фанларнинг ҳар бирида мутахассислик даражасига етиш. Бу ишни баъзилар адо қилиши билан бошқаларнинг зиммасидан унинг талаби соқит бўлади. Бу икки илм ўз зотида гўзал ҳисобланиб, бу икки илмни талабида қилинган ҳар бир ҳаракат ибодат ҳисобланади. Бу илмни одам кўпайтиргани сайин Аллоҳнинг хузурида мартабаси ошиб бораверади.\nДунёвий илм ҳам бир неча қисмга бўлинади.\n1-Фарзи кифоя. Қайси бир замонда бўлса ҳам инсон манфаати учун хизмат қиладиган, шариатга зид бўлмаган, инсонларнинг кунлик эҳтиёжини қондира оладиган даражага етишиш учун олинадиган илм. Инсон соғлиги учун керак бўлган тиб илми, ҳаёт кичириши учун керак бўладиган зироат илми, ватан химояси учун ҳарбий илм кабилар киради. Буларнинг асл зотида гўзаллик йўқ. Унинг гўзаллиги инсонларга етадиган манфаати эътибори билан бўлади. Манфаат қанчалик кўп бўлса, шунча гўзал бўлиб бораверади.\n2-Мубоҳ бўлган илм. Бундай илмни билиш инсонга манфаат келтирмасада, зарар ҳам келтирмайди. Лекин чуқур ўйлаб кўрилса, унинг ўрнига фойдали илмни ўрганилганида дунё ва охиратига фойда келтириши мумкин эди. Вақтни зое қилгани учун зарарли имл қаторига қўшилиши ҳам мумкин.\n3-Ҳаром бўлган илм. Сеҳр, фитналарга сабаб бўладиган инсонларнинг зарарига хизмат қиладиган ва умрни зое қиладиган ҳар қандай илм.\nСиз айтганингиздек Қуръонда зикр қилинган ва Расулуллоҳ соллаллоҳу алайҳи васалламнинг суннатларида келган нарсалар инсонга айни фойда эканлиги кундан-кун ўз тасдиқини топмоқда. Чапақийликка келсак суннатда ўнг қўл билан бажарилиши зикр қилинган ҳар бир ишни ўнг билан бажариш айни фойдадир. Уни бажариш муҳаббат ва одатланишнинг тақозосидир. Циркдаги ёввойи ҳайвонлар оғзи билан бажарадиган ишларни қўллари билан бажариб тургани бунга мисолдир. Валлоҳу аълам.\nНомаҳрам нигоҳидан сақланиш


Оҳангаронда давлат пулларини ўзлаштирган мактаб директори...\n20.02.2018 16:05 0 867\n2018 йил 19 февраль Оҳангарон туман халқ таълими бўлимига қарашли мактаблардан бирида 2016-2017 йиллар давомида бюджет маблағларининг мақсадли сарфланиши юзасидан текширув ўтказилди.\nНатижада мактаб директори А.В. (исм-шариф ўзгартирилган) томонидан ўз мансаб мавқеини суиистеъмол қилиб, 28 622 000 сўм бюджет маблағлари растрата ва ўзлаштириш йўли билан талон-торож қилингани аниқланган.\nМазкур ҳолат юзасидан туман прокуратураси Жиноят кодексининг 167-моддаси 2-қисми «г» банди билан жиноят иши қўзғатган.\nмактаб директори Оҳангарон\nҲодиса 24/05, 08:54\nМактабга тушган ўғри... директор экан!\nЖамият 01/05, 22:17\nОлтовлон ва еттинчи. Оҳангаронда рақамлар нима дейди?


ОАВ: коалиция авиацияси ИШИДнинг 500 млн долларлик нақд пулини йўқ қилди\n22:10 / 22.04.2016\nАҚШ бошчилигидаги халқаро аксилтеррорчилик коалицияси авиацияси ИШИД террорчилик гуруҳининг 500 млн долларга яқин нақд пули сақланадиган жойни йўқ қилди. Бу ҳақда 22 апрелда USA Today нашрида чоп этилган мақолада айтилган.\n"АҚШ бочилигидаги коалиция ИШИДнинг 500 млн долларга яқин нақд пулини кулини кўкка совурди ва шу тариқа унинг нефтдан олган даромадининг тахминан 50 фоизини йўқ қилди", деб Пентагон раҳбарияти вакили сўзларини келтирмоқда нашр. Вакил "разведка йўқ қилинган нақд пуллар миқдорини 200 млн дан 1,3 млрд долларгача оралиқда баҳолаётганини" қайд қилди. "Бироқ 500 млн доллар – ҳақиқатга яқинроқ рақамдир", деб қўшимча қилган вакил. Бироқ газета разведка бунга қандай баҳо бергани ва ИШИД бу маблағларни қандай даврда олганига ойдинлик киритмаган. Таъкидланишича, террорчилик гуруҳи ҳар ҳафта йўқ қилинаётган жангариларнинг 25 фоизинигина ёлланма жангарилар билан тўлатмоқда.\nПентагон вакилининг маълумотларига кўра, террорчилик гуруҳи раҳбарияти молиявий йўқотишлар сабабли ўзи назорат қилувчи бир қатор ҳудудларда ёнилғини ишлатишни чеклаш ва жангариларга бериладиган ҳақни икки баробарга қисқартиришга мажбур бўлган. Пентагон вакили авиазарбалар ҳар ойда 1,5-2 минг жангарининг йўқ қилинишига олиб келаётганини маълум қилди.


Экспорт ҳажми ошади – Сурхон тонги\nБош саҳифа / Иқтисодиёт / Экспорт ҳажми ошади\nМарт 2, 2017\tИқтисодиёт, Сиёсат, Таълим, Қишлоқ хўжалиги Изоҳ қолдириш 598 Кўрилди\nДонишмандларнинг “Ишбилармон, мардлик ва шижоат соҳиби, азми қатъий, тадбиркор ва ҳушёр бир киши минг-минглаб тадбирсиз, лоқайд кишилардан яхшидир”, деган фикри айнан Комилжон Сидиқовга ўхшаш тадбиркорлар шаънига айтилгандек. Комилжон нафақат ўзининг, оиласининг, балки кўпнинг дарди, ташвиши билан яшайди. У анчадан бери туманимиз аҳолисини қиш ойларида кўмир билан таъминлашга ҳисса қўшиб келаяпти. Қиш бошлангандан бери то ҳозиргача Комилжон Сидиқов раҳбарлик қилаётган “Сурхон кўмир етказувчи” унитар корхонаси жамоаси Термиз шаҳри, Ангор ва Термиз туманлари аҳолисига 3100 тонна кўмир етказиб беришди. Ангрен кўмир конидан келтирилаётган кўмир Учқизил темир йўл станциясидаги махсус жойга туширилгач, унитар корхона ишчилари томонидан сараланади, қопларга жойланади ва маҳаллаларга етказиб берилади.\nТадбиркор Комилжон Сидиқовнинг Термиз тумани, “Мустақиллик” маҳалласида жойлашган “Умаржон” кўп тармоқли хусусий корхонасида 21 нафар киши меҳнат қилаётир. Ишчиларнинг бир қисми пишиқ ғишт тайёрлаш билан банд. Ўтган йили ишт тайёрловчилар қишлоқларда қурилаётган намунавий уй-жойларга 800 минг дона пишиқ ғишт етказиб беришди. Жорий йилда жамоа 1 миллион дона сифатли қурилиш хом ашёси тайёрлаш учун ҳозирдан ишга киришганлар. Рустам Гуломов, Наби Раҳимов, Ҳотамбой Ҳолиқов каби уста ва ўт ёқувчилар ҳар бир ғиштнинг сифатли бўлишига ҳаракат қилишаяпти. Айни пайтда ўтган йили заҳира қилинган ғиштлар хумдонларда пиширилаяпти.\nХусусий корхона раҳбарининг ишбилармонлиги ва елиб-югуриши туфайли қишлоқ хўжалик маҳсулотларини тайёрлаш ва четга— валютага сотиш борасида ҳам сезиларли ютуққа эришилмоқда.\nХусусий тадбиркорлар 2016 йили аҳолидан бир неча тонна пиёз, саримсоқ пиёз, фермер хўжаликларидан мош харид қилиб, Афғонистон, Россия ва Украина мамлакатларига жами 50 минг АҚШ долларлик қишлоқ хўжалик маҳсулотларини экспортга жўнатишди.\n—Маҳсулотни экспорт қилишимизда бизга асосан “Ҳамкорбанк” Термиз филиали жамоасининг амалий ёрдами катта бўлаяпти. Хамкорлар талаби бўйича сифатли маҳсулот жўнатиш учун бизни молиявий муассаса ўз вақтида қўллаб-қувватламоқда,—дейди тадбиркор Комилжон Сидиқов. —Маҳсулотни экспорт қилиш, чет эл валютасига сотиш нафақат корхона учун, балки туманимиз иқтисоди учун ҳам манфаатли. 2017 йили ҳам қишлоқ хўжалик маҳсулотларини тайёрлаш ва экспортга жўнатиш бўйича хорижлик ишбилармонлар билан ҳозирдан алоқани мустаҳкамлаяпмиз. Бу йил насиб бўлса, 100 минг АҚШ доллари миқдоридаги қишлоқ хўжалик маҳсулотларини экспортга жўнатишни режалаштирганмиз…\nАйтиш керакки, хусусий корхона ишбилармонлари бу йил экспортга жўнатиладиган қишлоқ хўжалик маҳсулотларининг бир қисмини саримсоқ пиёз ташкил этади. Ҳамкорларга келишилган миқдордаги маҳсулотни етказиб бериш учун “Мустақиллик”, “Шарқ” маҳаллаларида яшовчи шахсий хўжаликлар билан шартнома тузилган. Бундан ташқари, “Умаржон” хусусий корхонаси тасарруфидаги 8,5 гектар майдонда ҳам саримсоқ пиёз парваришланаяпти.\n—Бу йил камида 400 тонна саримсоқ пиёзни экспортга жўнатишни режалаштирганмиз,—дейди Комилжон Сидиқов.—Маҳсулотнинг асосий қисмини ўзимиз етиштирамиз. Ҳозирда Зуҳриддин Сидиқов бошлиқ деҳқонлар ўсимликни намунали парваришлашаяпти. Ҳар гектар майдондан 250 цент нердан саримсоқ пиёз ҳосили етиштирилганида ҳам шартномалашилган маҳсулотнинг тенг ярми ўз даламиздан чиқади. Қолганини аҳоли хонадонларидан йиғиб, хорижлик ҳамкорларимиз манзилига жўнатамиз…\nОлдинги Маънавий жасорат\nКейинги Интенсив боғ барпо этилмоқда


ИЗРО МАЛАКОВ “МАҚОМ МУЗЕЙИ”ГА АҚШДАН ЭКСПОНАТЛАР СОВҒА ҚИЛДИ\nАмерика Қўшма Штатларда фаолият юритиб келаётган Ўзбекистон халқ артисти Изро Малаков АҚШдан жўнатилган 60 дан зиёд ноёб экспонатлариниШаҳисабздаги “Мақом музейи”га туҳфа этди. Бу ҳақда Маданият вазирлиги матбуот хизмати хабар берди.\nМазкур ноёб экспонатлар XIX-XX асрларда Бухоро, Самарқанд ва Қашқадарё воҳаларида фаолият юритган мақом санъати ижодкорлари томонидан ишлатилган. Экспонатлар орасида бугунги кунларда мақом йўналишида фаолият юритаётган америкалик ва канадалик ёш ижодкорлар ҳаётига оид материаллар ҳам мавжуд.\nЭслатиб ўтамиз, бунга қадар Президент Шавкат Мирзиёевнинг ташаббуси билан ташкил этилган «Мақом музейи» фондига Маданият вазири Б. Сайфуллаев ва Ўзбекистон ҳалқ ҳофизи У. Аҳмедов 40 дан зиёд ноёб экспонатлар ҳамда ноёб чолғу асбобларини совға қилган эди.\nМаълумот учун, Изро Аширович Малаков 1938 йилда Шаҳрисабзда туғилган ва касби стомотолог бўлишига қарамасдан, ҳаётини мақом саньатига бағишлади. У ўз меҳнат фаолиятини Шаҳрисабз шаҳридаги Маданият саройида солистликдан бошлаб, кейинчалик Тошкентдаги “Мақом” ансамблида давом эттирган. 1992 йилдан бошлаб унинг тақдири Америка Қўшма Штатлари билан боғланиб, муваффақиятли равишда ёшларга мақом саньати йўналишидан сабоқ бериб келмоқда.


Оила-муқаддас даргоҳ » Ангор тумани ҳокимлиги\n15.05.2020 156 0 root\nОила жамиятнинг асосий таянчи саналади. Кучли давлатнинг мустаҳкам пойдевори ҳам оиладир. Юртимиз тараққиёти оилалар фаровонлиги, унда вояга етаётган фарзандларнинг соғлом ва баркамоллиги билан боғлиқ. Бугунги кунда давлатимиз томонидан қаратилаётган эътибор сабаб намунали оилалар сафи йил сайин кенгайиб бормоқда. Ангор туманида ҳам ҳар жиҳатдан ёшларга ўрнак бўладиган оилалар кўпчиликни ташкил қилади.\nГиламбоб” маҳалласида истиқомат қилувчи Нормўминовлар оиласи ана шундай хонадонлардан биридир. Рўзи Нормўминов ҳамда Дилором Мирзакаримоваларнинг турмуш қурганлигига 44 йил бўлди. Оилада 5 нафар 3 ўғил, 2 қизни вояга етказишди. Улар ўғил-қизлари тарбиясига ҳам алоҳида эътибор қаратишди. Ҳозирги кунда фарзандлари юртимиз тараққиёти йўлида муносиб ҳисса қўшиб келмоқдалар. Рўзи Нормўминов ҳамда Дилором Мирзакаримовалар 14 нафар набира ва бир нафарчеваралар даврасида кексалик гаштини сурмоқдалар.\n"Юқори Таллимарон" маҳалласида яшовчи Худойқуловлар оиласига ҳам кўпчилик ҳавас билан қарайди. Оила бошлиғи Абдусаттор Ҳудойқулов турмуш ўртоғи Пардахол Эшимова билан биргаликда 5 нафар уч ўғил, икки қизни тарбиялаб вояга етказдилар. Бугунги кунда фарзандлари ҳарбий, ўқитувчи ва тадбиркор сифатида фаолият олиб боришмоқда. Абдусаттор Ҳудойқулов ҳамда Пардахол Эшимовалар 7 нафар набиралар тарбиясида ҳам фарзандларига бош-қош бўлиб келмоқда.\nХудойқуловлар оиласи деҳқончилик билан ҳам шуғулланишади. Бу йил томорқанинг 15 сотихига экилган анордан 20 млн даромад қилишди. Шунингдек, 7 сотихли иссиқхонага помидор, бодринг экиб 60 млн фойда олишди.\nОқибатли, меҳрли бўлган ота-оналарнинг фарзандлари ҳам бир-бирига меҳр-оқибатли бўлади. Ва албатта, бундай оилаларда улғайган фарзандлар жамият тараққиёти учун ҳам хизмат қиладиган ўғил-қизлар бўлиб улғаяди.


ZAMIN.UZ / Авто / 18 Октиябр 2016 года432\nРоссия автомобилсозлик концерни 17 октябрдан бошлаб тўрт кунлик иш тартибига ўтишини матбуот хизмати маълум қилди.“Бугундан бошлаб корхонада тўрт кунлик иш режими жорий этилади. Бу 2017 йилнинг 19 февралигача давом этади. Lada Largus, Lada Xray ва Renault-Nissan алянсининг автомобилларини ишлаб чиқарувчи B0 линиясида беш кунлик режим сақланиб қолади”, деб ёзилган матбуот марказининг хабарида. “АвтоВАЗ” гуруҳига кирувчи Ижевск автозаводида ҳам беш кунлик иш тартиби сақланиб қолди, дейилади Carzone.uz нашри хабарида.“АвтоВАЗ” бир йил ичида тўрт кунлик иш режимига иккинчи маротаба ўтиши. Шу йилнинг 15 февралида тўрт кунлик иш режими ярим йил муддатга жорий қилинган. Табиийки, тўрт кун ишлаган ходимнинг маоши тахминан 20 фоизга қисқаради. Бироқ тўрт иш кунига ўтиш оғир иқтисодий шароитда иш ўринларини сақлаб қолишнинг чорасидир. Қоидага кўра иш кунлари қисқартирилганда ишчи-хизматчиларни ёппасига бўшатилмайди.Сентябр ойида заводнинг ишлаб чиқариш линиялари бир неча кун бекор туриб қолди. Lada 4х4ни ҳафтада икки кун, Lada Prioraни уч кун, Lada Kalina ва Grantaни тўрт кун йиғишди. Бу ҳол автомобилларга талаб камайиб кетгани билан изоҳланди.\nТеглар: 4х4ни этади камайиб ва йилнинг сақланиб ВконтактеFacebookTwitterОдноклассникиМой мир\nЎқишни тавсия қиламиз Volkswagen дунёнинг энг йирик автомобилсозлик компаниясига айланди\n00:26 / 05-01-2016


12:42 / 13.06.2015\nGoogle компанияси инсонларга Android смартфон танлашга ёрдамлашувчи Which Phone деб номланган сервисни ишга туширди.\nWhich Phone сервисида 12та смартфонни ишлатишдан кўзланган мақсадлар рўйхати бор. Фойдаланувчи ўзи учун энг муҳим ҳисобланган камида 3та бўлимни танлайди. Ҳар бир бўлимда фойдаланувчи бир неча саволларга жавоб бериши керак бўлади. Мисол учун, смартфондан суратга олиш қанчалик муҳим, гаджетнинг олд камераси кўпроқ фойдаланиладими ёки асосий камераси.\nБерилган жавоблар асосида Which Phone сервиси фойдаланувчининг талабларига мос тушадиган бир нечта смартфонни танлаб беради. Рўйхатда смартфоннинг сурати, техник кўрсаткичлари тақдим этилади ва шу саҳифанинг ўзидан смартфонни сотиб олиш мумкин бўлган сайтга ўтиш мумкин бўлади.


≡Давр нафаси 10:43, 05.09.2017 ✔956\n«Ўзбекистон» халқаро анжуманлар саройида Ватанимиз мустақиллигининг 26 йиллигига бағишланган байрам тантанаси бўлиб ўтди\n≡Давр нафаси 10:43, 05.09.2017 ✔992\n≡Давр нафаси 10:39, 05.09.2017 ✔918\n≡Давр нафаси 10:38, 05.09.2017 ✔1341\n≡Долзарб мавзу 10:37, 05.09.2017 ✔994\nМАТОНАТНИНГ ТОТЛИ МЕВАСИ\n≡Давр нафаси 10:36, 05.09.2017 ✔785\nТўрт мучаси соғ бўлмай туриб барча ғам-ғуссани унутиш, тағин, ҳамма одамлар қатори тенгма-тенг меҳнат қилиш унча-мунча кишининг қўлидан келмайди. Бундай инсон чинакам матонатли, кучли иродага эга шахс бўлиши лозим. Орамизда ана шундай инсонлар кўп топилади.\n≡Бугуннинг гапи 10:36, 05.09.2017 ✔824\n≡Бугуннинг гапи 10:35, 05.09.2017 ✔886\n≡Бугуннинг гапи 10:34, 05.09.2017 ✔971\nХАЛҚНИ УЛҒАЙТИРГАН ШАХС\n≡Бугуннинг гапи 10:34, 05.09.2017 ✔910\nФарзанд дунёга келди. Унинг туғилиши қалбларда янги орзу, умид ва келажакка ишонч уйғотди. Барча эзгу ниятларнинг амалга ошиши, оиланинг шаъни энди шу фарзанднинг маънавий камолоти билан узвий боғлиқ. Бу масъулиятли вазифа эса ўз-ўзидан ота зиммасига анчагина вазифаларни юклайди. Уларни адо этиш учун баъзан инсон умри қисқалик қилиши мумкин.\nЎЗБЕКИСТОН — ЭНГ ОСОЙИШТА ДИЁР\n≡Мустаҳкам оила 10:21, 05.09.2017 ✔1080\nЮртимиз меҳмонларининг таассуротлари қандай?\nТошкент метрополитенига тушсам, ҳар гал тўда-тўда бўлиб юрган хорижлик сайёҳларга дуч келаман. Умуман, юртимизнинг барча диққатга сазовор жойларида атрофга ҳайрат билан қараётган, ҳар қадамини суратга муҳрлашга интилаётган сайёҳлар кўп учрайди.\n≡Мустаҳкам оила 10:18, 05.09.2017 ✔982\nБОЗОРГА КИРИТИЛМАСЛИГИ САБАБИ ОЙДИНЛАШДИ\n≡Мустаҳкам оила 10:18, 05.09.2017 ✔717\nГазетамизнинг жорий йил 3 августдаги 31-сонида «Бадарға» қилинган босволди...» сарлавҳали мақола чоп этилганди. Унда полиз маҳсулотлари, яъни қовун-тарвузларнинг деҳқон бозорларидан анча ташқарида ёки йўл чеккаларида, кўча-кўйдаги дарахтлар тагида сотилаётганига эътибор қаратилганди. Мақолада муаллиф — Ўзбекистон журналистлари ижодий уюшмаси аъзоси Жаҳонгир Пирмуҳаммедов қуёш тиғида турган ёки тирбанд машиналардан чиқаётган заҳарли газ ва чангга тўйинган полиз экинларини истеъмол қилиш инсонга, айниқса, болалар ва кексалар соғлиғига салбий таъсир кўрсатиши мумкинлиги каби муҳим масалани кўтариб чиққан эди.\n≡Китоб бу — мўъжиза 10:17, 05.09.2017 ✔1203\nГАЙМОРИТ ВА ТУМОВНИНГ ФАРҚИ\n≡Саломатлик 10:17, 05.09.2017 ✔2316\n— Қаттиқ тумов бўлганман. Сира тузалмаяпти. Шифокор гайморит деб ташхис қўйди. Ўзим эса тумов деб тусмоллаяпман. Гайморит қандай юзага келади? Ундан тез қутулиш йўли борми?\n 10:10, 05.09.2017\nЖума, 01-Сентябр 2019 2018 2017 2016\nСиз ҳақингизда шунчалар кўп ғийбатлар эшитдимки, ажойиб одам эканингизга шубҳам қолмади!


09:47 / 20.10.2018 1681 pdf Ўқиш режими + -\nКунларнинг жуда тез ўтиб кетаётгани инсоннинг дақиқа сайин ўткинчи дунёдан тезлик билан ўтиб бораётганимизни англатади. Ғам-ташвишли пайтларда кунлар секин ўтаётгандек туюлса-да, аслида жуда тез ўтаётган бўлади. Унинг жуда тез ўтиб бораётгани касаллик ва ғам-ташвишлардан холи бўлган, шоду хуррам пайтларда аниқ билиниб қолади.\nУмар ибн Абдулазиз роҳматуллоҳи алайҳ кеча ва кундузнинг инсон танасига лаҳзама-лаҳза таъсирини ўтказиб бораётганини баён қилиб шундай деганлар: “Кеча ва кундуз сенда ўз ишини бажаряпти, сен ҳам уларда ишингни бажариб олгин!”\nУмар ибн Абдулазиз роҳматуллоҳи алайҳ иш кўплигидан сал ҳорғин кўринганларида яқинлари ачинганларидан: “Бу ишингизни эртага қолдира қолинг”, дейишибди. Шунда у зот: “Бир куннинг иши оғир келмоқда-ку, икки куннинг иши тўпланиб қолса, қандай бажараман”, деб жавоб берган экан.\nБугунги кунимизда зарур иш билан машғул бўлишнинг ўрнига бошқа бекорчи нарсаларга ўралашиб қолиш кўзга ташланиб қолди. Аслида қанчадан-қанча қулайликлар мавжуд ҳозирги замонда олдингиларга қараганда кўпроқ ютуқларга эришиш мумкин. Лекин вақтдан нотўғри фойдаланиш сабабли кўпгина зарур ишларга “вақт етмай қоляпти”. Яхши ишларни бажаришга “вақт топа олмаётганлар” аслида вақтга беэътибор кимсалардир. Чунки ишларини режали равишда бажариб, “вақт топа олаётганлар” йўқ эмас.\nШунингдек, кераксиз ишларга вақт сарфлаганлар керакли ўринларга вақт топа олмасликлари аниқдир. Чунки вақт ҳаммага бир хил тақсимлаб берилган. Ҳар бир киши уни ўз ихтиёри билан “лозим топган” жойига сарфлайди. Абу Бакр ибн Айёш роҳматуллоҳи алайҳ шундай деганлар: “Бирор кимсанинг дирҳами тушиб қолса, “Иннаа лиллаҳи” деб, истиржоъ айтади, лекин бир куни ўтиб, унда яхши амал қила олмаса “Куним кетди, солиҳ амал қила олмадим”, деб қайғурмайди”.\nИнсон ўтказаётган вақти ҳисоб-китобли эканини унутмаслиги лозим. Қуръони каримда бу ҳақда шундай хабар берилган:\n“Биз кимга узоқ умр берсак, унинг вужудини ҳам (эгик, заиф) қилиб қўюрмиз. Ахир, ақл юргизмайдиларми?!” (Ёсин сураси, 68-оят).\nДемак, умр ўтказаётган одам ақл юргизиши, амалдан ожиз қоладиган кун келмасдан олдин хайрли амалларни қилиб олишга шошилиши лозим. Зеро, динимизда буюрилган амаллар қариб-қартайиб, ибодат қилишга ёки гуноҳ қилишга қуввати қолмагандан кейин бажариладиган амаллар эмас.\nКекса олимлардан бири ёш шогирдига шундай деб насиҳат қилган экан: “Иш қобилиятингни йўқотмасдан олдин ишлаб қол, чунки мен бугун ишлашни хоҳлайман, лекин унга қодир эмасман”.\n10:37 / 20.10.2018 2279\nҲижрийқамарий тақвимнинг еттинчи ойи Ражаб бўлиб, у ҳаром ойларнинг биридир. Бу муборак ойга боғлиқ бир неча маълумотлар бор. Уларнинг баъзилари мазкур ойнинг давоми...\n2223 16:00 / 11.03.2019\n1846 12:45 / 27.02.2019\n3100 10:00 / 31.05.2019\n15581 16:40 / 02.02.2019


Қирғизлар ва тожиклар бир-бирини тошбўрон қилди\n13 март куни чегарага яқин ҳудудда жойлашган Қирғизистон ва Тожикистон аҳолиси ўртасида можаро юз берди.\nҚирғизистон Хавфсизлик кенгаши котиби Дамир Сагынбаев ушбу ҳолатга изоҳ берди.\nКеча кечки пайтдан музокаралар ўтказилиши бошланган ва ҳалигача давом этмоқда. Қирғизистон ва Тожикистон ҳуқуқни муҳофаза қилиш органлари вазиятни барқарорлаштириш учун барча чораларни кўрмоқда , - деб айтган журналистларга Сагынбаев.\nКиритилди: 10:09 14.03.2019. Ўқилди: 2400 марта. Фикрлар сони: 0 та.


«COSCOM» МЧЖ компанияси (Ucell савдо белгиси) барчангизни кириб келаётган Янги йил билан чин дилдан табриклайди. Ушбу пайт ҳар бир қалбнинг тубида ишончлар яшамоқда. Барчамиз яқинларга соғлиқ ва бахт, оилада фаровонлик ва уйғунлик, тинч ҳаётни истаймиз. Янги йил арафасида мўъжизага ишонгимиз келади. Барча орзуларингиз амалга ошишини тилаймиз, биз эса келгуси йилда алоқани янада яхшироқ қилиш учун имкон қадар ҳаракат қиламиз.\nянги йил Ucell


Оҳангарон шаҳар Давлат хизматлари маркази кунига юзлаб фуқароларга хизмат кўрсатмоқда | Qaraqalpaqstan Xabar Agentligi\nОҳангарон шаҳар Давлат хизматлари маркази кунига юзлаб фуқароларга хизмат кўрсатмоқда\nПрезидентимизнинг 2017 йил 12 декабрдаги “Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида”ги фармони ижроси доирасида Адлия вазирлиги ҳузурида Давлат хизматлари агентлиги, унинг ҳудудий бошқармалари ҳамда туман ва шаҳарлардаги марказлари ташкил этилди.\nФуқароларимизга тезкор ва қулай бўлган давлат хизматларини кўрсатиш мазкур масканлар олдига қўйилган асосий вазифалардан.\nЯқинда Оҳангарон шаҳар Давлат хизматлари марказининг янги биноси фойдаланишга топширилди.\nШавкат Мирзиёев Тошкент вилоятига ташрифи доирасида ушбу марказ фаолияти билан танишди.\nЗамон талаблари асосида барпо этилган марказ биноси шаҳар марказининг Амир Темур кўчаси 15-уйда қад ростлаган янги турур жой биносининг биринчи қаватидаги нотурар қисмининг тўлиқ 600 квадрат метр майдонида барча қулайликларни ўз ичига олган ҳолда бунёд этилди.\nБугунги кунда Оҳангарон шаҳрида 37 мингдан ортиқ аҳоли истиқомат қилади. 2018 йил давомида шаҳар Давлат хизматлари маркази томонидан жами 7382 та давлат хизматлари кўрсатилган бўлса, бу кўрсаткич 2019 йилнинг биринчи чорагида 6 мингдан ортиқни ташкил қилди.\nБу ҳалқимизнинг ижтимоий ҳаётида давлат хизматларига бўлган эҳтиёжи ва талаби кундан-кун ортиб бораётганлигидан далолат бериб, амалда ҳам ўз исботини кўрсатмоқда.\nАйни пайтда марказда жисмоний ва юридик шахсларга кўрсатиладиган хизматлар 100 дан ошди. Эски ҳайдовчилик гувоҳномасини янги намунадагисига алмаштириш, нотариус, суғурта, кадастр, ФҲДЁ ва бошқа хизматлар мавжуд.\nМижозларга қулайлик яратиш мақсадида бинода болалар майдончаси, тиббиёт хонаси, кутубхона, ошхона, инвесторлар учун махсус хоналар ҳамда бепул «WI-FI” ташкил этилган. Бу ерга келганлар улардан фойдаланиб, кутиш вақтини мазмунли ўтказиши мумкин.\nДавлатимиз раҳбарининг 2019 йил 14 майдаги “Тадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида”ги фармонига асосан ушбу марказда Бош вазир қабулхонаси фаолияти йўлга қўйилди.\nЭндиликда муаммо ва таклифлар билан келган тадбиркорлар қулай шароитларга эга бўлган Давлат хизматлари марказида тегишли давлат органлари вакиллари иштирокида қабул қилинади.\n01.06.2019, 14:21 | 46 марта кўрилди


Тошкент вилояти ҳокимлиги Соғлиқни сақлаш вазири Алишер Шодмоновнинг гапларига раддия берди.\nХабарингиз бор бугун вазир ОАВ орқали чиқиш қилиб Тошкент вилоятида фуқаро коронавирусни 52 кишига юқтиргани ҳақида маълум қилган эди. Ушбу хабар вазирликнинг расмий каналида ҳам эълон қилинди. Шундан сўнг Тошкент вилояти ҳокимлиги ушбу маълумот ёлғон эканини айтиб, раддия берди.\nҲокимликнинг маълум қилишича, 6 апрел соат 19:00 ҳолатига кўра вилоятда 18 нафар фуқарода коронавирус аниқланган. Бу беморлар билан бирламчи контактга киришган 400 дан ортиқ фуқаро Тошкент вилояти юқумли касалликлар шифохонаси, Қибрай туманидаги юқумли касалликлар шифохонаси ва Зангиота туманидаги юқумли касалликлар шифохонасида, шунингдек, айримлари уй шароитида карантинга олинган.\nВирусни юқтириб олган 18 нафар фуқаро эса Тошкентдаги Республика вирусология илмий текшириш институти ва Республика эпидемиология, микробиология ва юқумли касалликлар илмий текшириш институти клиникаларида даволанмоқда.\nФарғонадаги беморнинг аҳволи оғирлиги айтилмоқда. У сунъий нафас олиш аппаратига олинган\nЎзбекистонда коронавирусдан вафот этган иккинчи марҳумнинг 14 ёшли жиянида вирус аниқланди\nТадбиркорлик учун Туркияга бориб келган наманганлик фуқарода коронавирус аниқланган. У билан мулоқотда бўлган 54 киши изоляция қилинди